Офрамакс – medu.uz – Дорилар ҳақида маълумотлар ўзбек тилида\nHome Йўриқномалар Офрамакс\nПрепаратнинг савдо номи: Офрамакс\nТаъсир қилувчи модда (ХПН): цефтриаксон\nДори шакли: инъекция учун эритма тайёрлаш учун 1 г кукун\nБир флакон қуйидагиларни сақлайди\nФаол модда: 1197,153 мг цефтриаксон натрий 1000 мг цефтриаксонга эквивалент.\nТаърифи: оқдан сарғиш-зарғалдоқ ранглигача бўлган кристалл кукун.\nФармакотерапевтик гуруҳи: Тизимли қўллаш учун антибактериал препаратлар. Бошқа бета-лактам антибактериал препаратлар. Учинчи авлод цефалоспоринлари.\nОфрамакс® – парентерал юборишга мўлжалланган кенг таъсир доирасига III авлод цефалоспорин антибиотигидир. Бактериал хужайра деворининг синтезини ингибирлаш, ва охир оқибат уни нобуд бўлишига олиб келиши ҳисобига бактерицид таъсир қилади. Кўпгина бактериал бета-лактамазаларга нисбатан чидамли ва бактериал патогенларнинг жуда кўп турлари, шу жумладан граммусбат ва грамманфий бактерияларга қарши фаолдир.\nПрепарат граммусбат ва грамманфий микроорганизмларнинг бета-лактамазалари (пенициллиназалар ва цефалоспориназаларнинг) таъсирига чидамлилиги билан фарқ қилади.\nIn vitro тадқиқотларда хлорамфениколнинг цефтриаксон билан антагонистик самаралари кузатилган.\nҲам in vitro шароитларда, ҳам клиник ҳолатларда цефтриаксон қуйидаги микроорганизмларнинг кўпчилик штаммларига қарши ўз фаоллигини кўрсатди.\nАэроб грамманфий микроорганизмлар: Acinetobacter calcoaceticus, Enterobacter aerogenes, Enterobacter cloacae, Escherichia coli, Haemophilus influenzae (шу жумладан ампициллинга резистент ва бета-лактамазаларни ишлаб чиқарувчи штаммлари), Haemophilus parainfluenzae, Klebsiella oxytoca, Klebsiella pneumoniae, Moraxella catarrhalis (шу жумладан бета-лактамазаларни ишлаб чиқарувчи штаммлари), Morganella morganii, Neisseria gonorrhoeae (шу жумладан пенициллиназани ишлаб чиқарувчи ва ишлаб чиқармайдиган штаммлари), Neisseria meningitidis, Proteus mirabilis, Proteus vulgaris, Serratia marcescens.\nЦефтриаксон Pseudomonas aeruginosa нинг кўпчилик штаммларига нисбатан фаолликни намоён этади.\nИЗОҲ: Пенициллинлар, цефалоспоринлар, аминогликозидлар каби бошқа антибиотикларга нисбатан чидамлиликни намоён этувчи юқорида санаб ўтилган микроорганизмларнинг қатор штаммлари цефтриаксонга сезгирдирлар\nАэроб граммубат микроорганизмлар: Staphylococcus aureus (шу жумладан пенициллиназани ишлаб чиқарувчи штаммлари), Staphylococcus epidermidis, Streptococcus pneumoniae, Streptococcus pyogenes, Streptococci Viridans гуруҳи\nИЗОҲ: Метициллинга чидамли стафилококклар цефалоспоринларга, шу жумладан цефтриаксонга хам чидамлидир. Стрептококклар ва энтерококкларнинг D гуруҳининг, масалан. Enterococcus (Streptococcus) faecalis чидамлидир.\nАнаэроб микроорганизмлар: Bacteroides fragilis, Clostridium species, Peptostreptococcus species.\nИЗОҲ: C. difficile нинг кўпчилик штаммлари чидамлидир.\nIn vitro шароитида олинган маълумотлар мавжуд, лекин уларнинг клиник аҳамияти номаълум.\nЦефтриаксоннинг фаоллиги in vitro шароитида ≤8 мкг/мл ёки ундан камроқ минимал ингибирловчи концентрацияларда (MICs) қуйидаги микроорганизмларнинг кўпчилик штаммларига қарши намоён бўлади; бироқ ушбу микроорганизмлар томонидан чақирилган клиник инфекцияларни даволашда цефтриаксоннинг хавфсизлиги ва самарадорлиги сифатли ва яхши назорат қилинган клиник синовлар вақтида аниқланмаган.\nАэроб грамманфий микроорганизмлар: Citrobacter diversus, Citrobacter freundii, Providencia species (шу жумладан Providencia rettgeri), Salmonella species (шу жумладан S. typhi), Shigella species.\nАэроб граммусбат микроорганизмлар: Streptococcus agalactiae\nАнаэроб микроорганизмлар: Prevotella (Bacteroides) bivius, Porphyromonas (Bacteroides) melaninogenicus\nРезистентликни ривожланиш механизми\nЦефтриаксон кўпчилик граммусбат ва грамманфий микроорганизмларнинг бета-лактамазаларига, шу жумладан пенициллиннинг янги авлод ҳосилаларини ва бошқа цефалоспоринларни гидролизлаш хусусиятига эга бўлган бета-лактамазаларга нисбатан чидамли. Цефтриаксонга чидамлилик асосан айрим бета-лактамларни гидролизловчи ферментларни, айниқса граммусбат микроорганизмлардаги ферментларни (шу жумладан карбапенемазалар ва айрим ESBLs (кенг таъсир доирасига эга бета-лактамазалар)) индукцияланиши орқали шаклланади. S. aureus ва S. pneumoniae каби граммусбат микроорганизмлар учун орттирилган резистентлик нишон бактерияларнинг хужайра деворидаги ўзгаришларига боғлиқ. Бошқа синф препаратларига кесишган резистентлик аниқланмаган.\nСоғлом шахсларга 0.5, 1.0 ёки 2.0 г дозаларни 30 минут давомида вена ичига (в/и) бир марта қуйилгандан кейин ва мушак ичига (м/и) бир марталик 0.5 г (250 мг/мл ёки\n350 мг/мл концентрацияларда) ёки 1.0 г дозалар юборилгандан кейин цефтриаксоннинг плазмадаги ўртача концентрациялари қуйида жадвалда келтирилган.\nЖадвал. Бир марталик доза юборилгандан кейин цефтриаксоннинг плазмадаги концентрациялари.\nДоза/юбориш йўли Плазмадаги ўртача концентрациялари (мкг/мл)\n0,5 соат 1 соат 2 соат 4 соат 6 соат 8 соат 12 соат 16 соат 24 соат\n0,5 г в/и٭ 82 59 48 37 29 23 15 10 5\n0,5 г м/и\n250 мг/мл 22\n33 38 35 30 26 16 ND 5\n350 мг/мл 20\n32 38 34 31 24 16 ND 5\n1 г в/и٭ 151 111 88 67 53 43 28 18 9\n1 г м/и 40 68 76 68 56 44 29 ND ND\n2 г в/и٭ 257 192 154 117 89 74 46 31 15\n٭ в/и дозалар доимий 30 минутдан ортиқ тезликда қуйилган.\nND = аниқланмаган\nМушак ичига юборилганда цефтриаксон юборилган жойдан яхши сўрилади ва зардобда юқори концентрацияларига етади.\nПлазмадаги ўртача максимал концентрациясига инъекциядан кейин 2-3 соатдан сўнг эришилади. 0,5-2,0 г дозаларда 12-24 соатлик интервал билан м/и ёки в/и такрор юборилганда, цефтриаксоннинг, уни бир марта юборилган эришиладиган концентрациясидан 15-36% юқори концентрациялари тўпланади.\nЦефтриаксоннинг сийдикдаги концентрациялари юқори бўлиб, улар қуйида жадвалда келтирилган.\nЖадвал. Бир марталик дозалар юборилгандан кейин цефтриаксоннинг сийдикдаги концентрациялари.\nюбориш йўли Сийдикдаги ўртача концентрациялари (мкг/мл)\n0-2 соат 2-4 соат 4-8 соат 8-12 соат 12-24 соат 24-48 соат\n0,5 г в/и 526 366 142 87 70 15\n0,5 г м/и 115 425 308 127 96 28\n1 г в/и 995 855 293 147 132 32\n1 г м/и 504 628 418 237 ND ND\n2 г в/и 2692 1976 757 274 198 40\nПрепаратнинг 33% дан 67% гача қисми ўзгармаган ҳолда буйрак орқали чиқарилади, қолган қисми эса сафро билан ичакка чиқарилиб, у ерда биотрансформацияга учрайди ва нофаол метаболит ҳосил бўлади.\n1 г доза в/и юборилгандан кейин, юборилгандан кейин 1-3 соат давомида аниқланган цефтриаксоннинг ўртача концентрациялари – ўт пуфагида 581 мкг/мл ни, умумий ўт йўлида 788 мкг/мл ни, ўт пуфагидаги ўт йўлида 898 мкг/мл ни, ўт пуфаги деворида\n78.2 мкг/г ни ва плазмада 62,1 мкг/мл ни ташкил қилди.\nСоғлом шахсларда доза 0,15–3,0 г ни ташкил қилади, ярим чиқарилиш даври 5,8–8,7 соатни ташкил қилади; тақсимланиш ҳажми 5,78–13,5 л ни ташкил қилади; плазма клиренси – соатига 0,58–1,45 л ни; ва буйрак клиренси – соатини 0,32–0,73 л ни ташкил қилади. Цефтриаксон қон плазмаси оқсиллари билан қайтувчан боғланади ва ушбу боғланиш плазмадаги концентрацияси <25 мкг/мл бўлганида 95% дан, плазмадаги концентрацияси 300 мкг/мл бўлганида 85% га пасаяди. Цефтриаксон йўлдош тўсиғи орқали ўтади.\nБактериал менингит билан хасталанган педиатрик пациентларда 50 мг/кг дозани ва\n75 мг/кг дозани вена ичига юборилгандан кейин цефтриаксоннинг плазмадаги максимал концентрацияси, ярим чиқарилиши даври, плазма клиренси ва тақсимланиш ҳажмининг ўртача кўрсаткичлари қуйида жадвалда келтирилган Цефтриаксон яллиғланган бош мия пардалари орқали ўтади, 50 мг/кг дозани ва 75 мг/кг дозани вена ичига юборилгандан кейин орқа мия суюқлиги (ОМС) даги концентрацияси қуйида жадвалда келтирилган.\nЖадвал. Бактериал менингит билан хасталанган педиатрик пациентларда цефтриаксоннинг ўртача фармакокинетик параметрлари.\n50 мг/кг в/и 75 мг/кг в/и\nПлазмадаги максимал концентрациялари (мкг/мл) 216 275\nЯрим чиқарилиши даври (соат) 4,6 4,3\nПлазма клиренси (мл/соат/кг) 49 60\nТақсимланиш ҳажми (мл/кг) 338 373\nОМС даги концентрацияси – яллиғланган бош мия пардалари (мкг/мл) 5,6 6,4\nДиапазон (мкг/мл) 1,3–18,5 1,3-44\nДозани юборилгандан кейин ўтган вақт (соат) 3,7(±1,6) 3,3(±1,4)\nЦефтриаксоннинг фармакокинетикаси катта ёшдаги соғлом шахсларга қараганда, кекса ёшдаги пациентларда ва буйрак ёки жигар етишмовчилиги бўлган пациентларда бироз ўзгаради (қуйида жадвалга қаранг); шунинг учун кунига 2 г гача цефтриаксон олаётган пациентларда дозани тўғрилаш талаб этилмайди. Цефтриаксон плазмадан гемодиализ ёрдамида чиқарилмайди.\nЖадвал. Цефтриаксоннинг ўртача фармакокинетик параметрлари.\nЯрим чиқарилиши даври\n(соат) Плазма клиренси\n(л/соат) Тақсимланиш ҳажми\nСоғлом шахслар 5,8–8,7 0,58–1,45 5,8–13,5\nКексалар (ўртача ёши 75 ёш)\nБуйрак етишмовчилиги бўлган беморлар\nОғир даражадаги буйрак етишмовчилиги (5-15 мл/мин)\nЎртача даражадаги буйрак етишмовчилиги (16-30 мл/мин)\nЕнгил даражадаги буйрак етишмовчилиги (31-60 мл/мин)\nЖигар касалликлари бўлган беморлар\n∗ Креатинин клиренси\nПробенецид билан бирга қўлланганда цефтриаксонни чиқарилиши ўзгармайди.\nЎрта қулоқ суюқлигидаги фармакокинетикаси: Тадқиқотларнинг бирида ўрта отити бўлган 42 педиатрик пациентларда ўрта қулоқ суюлигига цефтриаксоннинг умумий концентрациялари (боғланган ва боғланмаган) аниқланган. Синамаларни олиш вақти\n50 мг/кг дозадаги цефтриаксон мушак ичига бир марта юборилгандан кейин 1-50 соатни ташкил этади. Цефтриаксоннинг ўрта қулоқдаги ўртача миқдори (±SD) 24 соатдан кейин ўзининг чўққисига 35 (±12) мкг/мл га етди ва 48 соатдан кейин 19(±7) мкг/мл қийматни сақлаб қолди. Цефтриаксоннинг ўрта қулоқ суюқлигидаги 23-25 соат ичидаги концентрациясини ва синамаларни 46-50 соатлик вақт интервалида олишни эътиборга олиб, 25 соатга тенг бўлган ярим чиқарилиш даври ҳисоблаб чиқилди. Цефтриаксон қон плазмаси оқсиллари билан яхши боғланади. Ўрта қулоқ суюқлиги оқсиллари билан боғланиш даражаси номаълум.\nКальций билан ўзаро таъсири: Цефтриаксон ва кальцийнинг ўзаро таъсирини баҳолаш учун in vitro шароитида иккита тадқиқот ўтказилган: бирида катта одам қонининг плазмаси, иккинчисида – янги туғилган чақалоқнинг киндик қони плазмаси ишлатилган. Цефтриаксоннинг 1 мМ гача бўлган дастлабки концентрацияси (камида 30 минут давомида 2 г препаратни in vivo шароитда инфузия йўли билан юборилганда эришиладиган максимал концентрацияси) ва кальцийнинг 12 мМ (48 мг/дл) гача бўлган дастлабки концентрациясининг турли мажмуалари таҳлил қилиб чиқилган. Цефтриаксоннинг плазмадаги концентрациясини пасайиши кальций ишлатилганда катта ёшдаги одамнинг плазмаси учун 6 мМ (24 мг/дл) ва ундан юқори концентрацияда хамда янги туғилган чақалоқнинг плзамаси учун 4 мМ (16 мг/дл) ундан юқори концентрацияда кузатилди, бу янги туғилган чақалоқларда кальций тузларини ҳосил бўлишининг юқори хавфидан далолат беради.\nСезгир микроорганизмлар томонидан чақирилган қуйидаги инфекцияларни даволаш учун қўлланади:\n– Streptococcus pneumoniae, Staphylococcus aureus, Haemophilus influenzae, Haemophilus parainfluenzae, Klebsiella pneumoniae, Escherichia coli, Enterobacter aerogenes, Proteus mirabilis ёки Serratia marcescens томонидан чақирилган қуйи нафас йўлларининг инфекциялари,\n– Streptococcus pneumoniae, Haemophilus influenzae (шу жумладан бета-лактамазаларни ишлаб чиқарувчи штаммлари) или Moraxella catarrhalis (шу жумладан бета-лактамазаларни ишлаб чиқарувчи штаммлари) томонидан чақирилган ўткир бактериал ўрта отит,\n– Staphylococcus aureus, Staphylococcus epidermidis, Streptococcus pyogenes, Viridans group streptоcocci, Escherichia coli, Enterobacter cloacae, Klebsiella oxytoca, Klebsiella pneumoniae, Proteus mirabilis, Morganella morganii*, Pseudomonas aeruginosa, Serratia marcescens, Acinetobacter calcoaceticus, Bacteroides fragilis* ёки Peptostreptococcus species томонидан чақирилган тери ва тери ости клетчаткасининг инфекциялари,\n– Escherichia coli, Proteus mirabilis, Proteus vulgaris, Morganella morganii или Klebsiella pneumoniae томонидан чақирилган сийдик чиқариш йўлларининг (асоратли ва асоратсиз), инфекциялари,\n– Neisseria gonorrhoeae, шу жумладан пенициллиназани ишлаб чиқарувчи штаммлари томонидан чақирилган асоратланмаган гонорея (цервикал/уретрал ва ректал), шунингдек пенициллиназани ишлаб чиқармайдиган Neisseria gonorrhoeae томонидан чақирилган фарингеал гонорея,\n– Neisseria gonorrhoeae томонидан чақирилган чаноқ аъзолари яллиғланиши,\nБошқа цефлоспоринлар каби, цефтриаксон хам Chlamydia trachomatis га нисбатан фаолликни намоён этмайди. Шунинг учун C. trachomatis шубҳа қилинган патогенларнинг бири бўлган чаноқ аъзолари яллиғланиши бўлган беморларни даволашда цефалоспоринлар қўлланганда, даволашга яхши антихламидий воситаларни қўшиш лозим.\n– Staphylococcus aureus, Streptococcus pneumoniae, Escherichia coli, Haemophilus influenzae ёки Klebsiella pneumoniae томонидан чақирилган бактериал септицемия,\n– Staphylococcus aureus, Streptococcus pneumoniae, Escherichia coli, Proteus mirabilis, Klebsiella pneumoniae ёки Enterobacter species томонидан чақирилган суяк ва бўғимларнинг инфекциялари,\n– Escherichia coli, Klebsiella pneumoniae, Bacteroides fragilis, Clostridium species (Изоҳ: C. difficile нинг кўпчилик штаммлари чидамлидир) ёки Peptostreptococcus species томонидан чақирилган интраабдоминал инфекцилар,\n– Haemophilus influenzae, Neisseria meningitidis ёки Streptococcus pneumoniae томонидан чақирилган менингит. Цефтриаксон шунингдек менингит ва Staphylococcus epidermidis* ва Escherichia coli* томонидан чақирилган анастомозларнинг инфекция ҳолларининг чекланган сонида муваффақиятли қўлланиган (* – ушбу организм учун препаратнинг самарадорлиги инфекцияларнинг 10 дан кам ҳолларида текширилган)\n– иммунитети сусайган нейтропеник беморлардаги инфекциялар,\n– инфекцийларни операциядан олдинги профилактикаси\nОфрамакс® мушак ичига ва вена ичига юборилади.\nЮбориш олдидан препаратни ўзлаштирилишига ва лидокаинни (мушак ичига юборишда), тери ички синамасини ўтказишга қарши кўрсатмалар бўлмаган ҳолларда уни ўтказиш керак.\nЭритмани бевосита уларни қўллаш олдидан тайёрлаш керак.\nМушак ичига юбориш учун инъекция жойидаги оғриқни йўқотиш мақсадида препарат 1% лидокаин эритмасида қуйидаги нисбатда эритилади: 0,5 г флакон ичидагиси 2 мл 1% лидокаин эритмасида, 1 г – 3-5 мл 1% лидокаин эритмасида эритилади. Думба мушагига чуқур қилиб юборилади. Битта думбага 1 г дан кўп бўлмаганни юбориш тавсия қилинади.\nЛидокаин сақловчи эритмани вена ичига юбориш мумкин эмас!\nВена ичига оқим билан юбориш учун препарат стерил инъекция учун сувда қуйидаги нисбатда эритилади: 0,5 г флакон ичидагиси 5 мл эритувчида, 1 г флакон ичидагиси: 10 мл да эритилади. Аста-секин 2-4 минут давомида юборилади.\nВена ичига инфузия учун эритма тайёрлаш учун 2 г Офрамакс® кальций ионлардан ҳоли бўлган 40 мл эритувчилардан бирида эритилади: 0,9% натрий хлоридининг эритмаси, 0,45% натрий хлориди эритмаси + 2,5% глюкоза эритмаси, 5% глюкоза эритмаси, 10% глюкоза эритмаси, глюкоза эритмасидаги 6% декстран эритмаси, стерил инъекция учун сув.\n³ 50 мг/кг дозадаги инфузиянинг давомийлиги камида 30 минут.\nКатталар ва 12 ёшдан ошган болаларга 1-2 г суткалик дозада буюрилади (суткада 1 марта ёки ярим дозада суткада 2 марта юборилади). Оғир ҳолларда суткалик дозани 4 г гача ошириш мумкин ва бу доза 2 қабулда 12 соатлик интервал билан юборилади.\nЯнги туғилган чақалоқлар (14 кунликкача бўлган ёшдаги) ва чала туғилган чақалоқлар (тўғриланган ёшдан бошлаб 41 ҳафталик) Офрамакс® нинг суткалик дозаси 20-50 мг/кг тана вазнигани ташкил қилади, суткада 1 марта камида 60 минут, билирубинни қон альбуминлари боғидан суриб чиқарилишини олдини олиш ва билирубинли энцефалдопотиянинг потенциал хавфини камайтириш учун юборилади.\n15 кундан 12 ёшдагача бўлган ёшдаги боллалар учун – 20-80 мг/кг суткада 1 марта.\n80 мг/кг дан юқори дозаларидан, ўт-сафро преципитатлирининг юқори ривожланиши ҳавфи туфайли (менингитдан ташқари) сақланиш лозим.\nТана вазни 50 кг дан кўпроқ бўлган болаларга худди катталарники каби дозаларда буюрилади.\nКекса ёшли пациентлар учун дозалари жигар ва буйракларнинг фаолияти қониқарли бўлган шароитдаги катталар учун дозалар мос тушади.\nБуйраклар фаолиятини бузилишлари бўлган пациентларга – агарда жигар фаолияти меъёрда қолса дозани камайтиришнинг зарурати йўқ. Фақат буйраклар фаолиятининг етишмовчилиги ҳолларида (креатинин клиренси 10 мл/мин камроқ) цефтриаксоннинг суткалик дозаси 2 г дан ошмаслиги керак.\nЖигар фаолиятини бузилишлари бўлган пациентларга – агарда буйраклар фаолияти меъёрида қолса дозани камайтиришнинг ҳожати йўқ.\nБир вақтда оғир буйрак ва жигар етишмовчилигида цефтриаксонни қон плазмасидаги концентрациясини мунтазам аниқлаш лозим.\nГемодиализда бўлган пациентларга диализдан кейин препаратни қўшимча юборишни зарурати йўқ. Цефтриаксоннинг қон зардобидаги концентрациясини, дозаларни мумкин бўлган тўғрилаш учун назорат қилиш лозим, чунки бу пациентларда унинг чиқарилиш тезлиги пасайиши мумкин.\nАлоҳида ҳолларда дозалаш\nОперациядан кейинги асоратларни олдини олиш учун бир марта 1-2 г дан (юқиш ҳавфи даражасига қараб) операцияни бошлашдан 30-90 минут олдин юборилади.\nАсоратланмаган гонореяда 0,25 г препарат бир марта вена ичига/мушак ичига юборилади.\nЭмизикли болалар ва 15 кунликдан 12 ёшгача бўлган болалардаги бактериал менингитда даволаш суткада 1 марта 100 мг/кг дозадан (аммо 4 г дан кўп эмас) бошланади. Қўзғатувчи ажратиб олинганидан ва унинг сезгирли аниқланганидан кейин дозани мувофиқ равишда камайтириш мумкин. 2 ҳафталиккача бўлган чақалоқлар учун доза суткада 50 мг/кг дан ошмаслиги керак.\nЭнг яхши натижаларга даволашни бундай давомийлигида эришилган.\nStreptococcus pneumoniae 4 кун\nЦефтриаксон билан даволашнинг давомийлиги патологик жараённинг характери ва оғирлик даражасига, бактериологик текширишнинг маълумотларига боғлиқ ва у одатда 4-14 суткани ташкил қилади, аммо оғир инфекцион касалларда янада узоқроқ даволаш талаб қилиниши мумкин. Препаратни қўллаш касаллик белгилари йўқолганидан ва бактериологик таҳлил натижалари билан самаралар тасдиқлангандан кейин яна камида 48-72 соат (ҳар қандай антибиотикотерапия) давом эттирилиши керак.\nИнъекция учун эритмаларни тайёрлаш\nМушак ичига юбориш. Флаконни ичидагисини (1 г) тўғри келадиган эритувчи (инъекция учун стерил сув, 1% ли лидокаин гидрохлориди эритмаси; қуйида «Мутаносиблик ва барқарорлик» кичик бўлимида янада батафсилроқ таъриф берилган) ёрдамида эритилади. Эритувчини флаконга юбориб, эритма ҳосил бўлгунича яхшилаб чайқатиш керак. Тайёрланганидан кейин эритманинг ҳар 1 мл қуйида кўрсатилган эритувчининг миқдорига қараб, тахминан 250 мг ёки 350 мг цефтриаксон сақлайди. Зарурати бўлганида янада суюлтирилган эритмани ишлатиш мумкин. Бошқа м/и инъекцияларда бўлгани каби, цефтриаксон нисбатан йирик мушакка (думба мушагига) юборилади; синовчи аспирация (шприцнинг поршенини тортиб кўриш) беҳосдан қон томирига юборилишидан сақланишга ёрдам беради.\nФлакондаги доза Қўшиладиган эритувчининг миқдори\n250 мг/мл концентрация учун 350 мг/мл концентрация учун\n1 грамм 3,6 мл 2,1 мл\nОфрамакс® ни 1% ли лидокаин гидрохлориди эритмаси билан мушак ичига юбориш: 1 г Офрамакс® 3,5 мл 1% ли лидокаин гидрохлориди эритмасида эритилади. Эритма мушак ичига юборилади. Бир мушакка препаратнинг кўпи билан 1 г юбориш тавсия қилинади. 1 г дан ортиқ дозалар бўлинади ва турли соҳаларга юборилади.\nЛидокаин сақловчи эритмани вена ичига юбориш мумкин эмас.\nВена ичига секин инъекция: 1 г Офрамакс® 10 мл инъекция учун сувда эритилади. Инъекция учун эритма 2-4 минут давомида, тўғридан-тўри венага ёки вена ичига инфузия қилиш найи орқали секин юборилади.\nВена ичига инфузия: Oфрамакс® ни вена ичига камида 30 минут давомида томчилаб юбориш керак. Янги туғилган чақалоқларда, билирубинни альбумин билан боғидан сиқиб чиқарилишини камайтириш ва шу йўл билан билирубинли энцефалопатияни ривожланишининг потенциал хавфини камайтириш учун 60 минутдан ортиқ вақт давомида томчилаб юбориш керак.\n10 мг/мл – 40 мг/мл концентрациялар тавсия қилинади; бироқ янада кичик концентрациялар ишлатилиши мумкин. Флаконни ичидагисини тўғри келадиган эритувчи (қуйида «Мутаносиблик ва барқарорлик» кичик бўлимига қаранг) ёрдамида эритииш лозим..\n1 грамм 9,6 мл\nТайёрланганидан кейин эритманинг ҳар 1 мл тахминан 100 мг цефтриаксон сақлайди. Эритмани 50 мл ёки 100 мл ҳажмгача кейинги суюлтирилиши в/и юбориладиган тўғри келадиган эритувчи (инъекция учун стерил сув, 0.9% ли натрий хлориди эритмаси, 5% ли декстроза эритмаси; «Мутаносиблик ва барқарорлик» бўлимига қаранг) ёрдамида амалга оширилади.\nМутаносиблик ва барқарорлик\nВанкомицин, амсакрин, аминогликозиды ва флуконазол цефтриаксон билан физик жиҳатдан номутаносибдир. Ушбу препаратлардан биронтаси цефтриаксон билан бир вақтда интермиттирловчи вена ичига инфузия кўринишида юбориладиган бўлса, уни томчилатгич орқали (мутаносиб суюқликлардан бири билан) инфузиялар орасида кетма-кет юбориш тавсия қилинади.\nОфрамакс® нинг эритмасини тайёрлаш учун кальций сақловчи эритувчиларни, масалан Рингер эритмаси ёки Хартман эритмасини ишлатиш мумкин эмас. Бу эримайдиган заррачаларни ҳосил бўлишига олиб келади.\nОфрамакс® нинг инъекцион эритмаларини, юқорида санаб ўтилганларидан ташқари, бошқа антибиотикларни ёки бошқа эритувчиларни сақловчи эритмаларни қўшиш ёки аралаштириш, Офрамакс® билан ўзаро номутаносиблик бўлиши мумкинлиги туфайли мумкин эмас. Офрамакс® хона ҳароратида 77°F (25°C) ёки ундан паст ҳароратда, ёруғликдан ҳимояланган жойда сақланиши керак.\nИЗОҲ: Парентерал препаратлар қўлланишидан олдин ЯХШИ ЧАЙҚАТИЛИШИ ва юборилишидан олдин қаттиқ заррачаларни борлигини билиш учун визуал текширилиши лозим. Агар тайёрларган эритмаларда қаттиқ заррачалар борлиги аниқланса, препаратни йўқ қилиш керак.\n– кўнгил айниши, қусиш, диарея, шу жумладан псевдомембраноз колит\n– чидамли микроорганизмлар чақирган иккиламчи замбуруғли инфекциялар ва инфекциялар\n– эозинофилия, лейкопения, тромбоцитоз\n– бош оғриғи, бош айланиши\n– терлаш, гиперемия, қоринда оғриқ, метеоризм\n– лейкоцитоз, моноцитоз, агранулоцитоз\n– нефролитиаз, билиар литиаз, бронхоспазм, бурундан қон кетиши\n– замбуруғли суперинфекциялар, кандидоз ёки вагинит\n– стоматит, глоссит\n– ўта юқори сезувчанлик реакциялари, аллергик дерматит, эшакеми, қичишиш, шиш, макулопапулёз тошма, анафилактик реакциялар, аллергик пневмонит\n– анемия, лимфопения, нейтропения, тромбоцитопения, протомбин вақтини ошиши ёки камайиши\n– ишқорий фосфатазани ва билирубинни ошиши\n– креатининни ошиши, цилиндрурия\n– олигурия, глюкозурия, гематурия, анурия, буйрак етишмовчилиги\n– тиришиш, зардоб касаллиги\n– полиморф эритема, Стивенс–Джонсон синдроми, токсик эпидермал некролиз\n– ичга қабул қилинганидан кейинги флебит. Мушак ичига лидокаинсиз қўлланилиши оғриқли.\nАнамнездаги цефалоспоринлар қатори антибиотикларига ва бошқа бета-лактам антибиотикларига, лидокаинга (мушак ичига юбориш) ўта юқори сезувчанлик.\n41 ҳафталикка етказилган чала туғилган чақалоқлар (ҳомиладорлик даври + ҳаётининг 1 ҳафтаси).\nМуддатида туғилган чақалоқлар (ҳаётининг 28 кунигача):\nсариқлик билан ёки гипоальбуминемия, ацидоз билан туғилганларда (бундай ҳолатларда билирубинни қон плазмаси оқсиллари билан боғланиши пасаяди) билирубинли энцефалопотиянинг ҳавфи ошади;\nкальций препаратлари ёки кальций сақловчи эритмаларни вена ичига юборишни зарурати бўлганида ўпка ва буйракларда кальций приципитларни ҳосил бўлишини хавфи туфайли.\nҲамма пациентлар учун кальций сақловчи препаратлар ва эритмалар билан (Рингер эритмаси ва шунга ўхшашлар), ҳатто турли инфузион йўллар орқали қўллаш. Кальций сақловчи эритмаларни цефтраксон охирги юборилганидан кейин 48 соат давомида буюриш мумкин эмас.\nЦефтриаксонинг кальцийли тузларининг преципитатларини пайдо бўлиш ҳавфи туфайли, цефтриаксонни ҳеч қачон кальций сақловчи эритмалар (Рингер, Гартман ва шунга ўхшашлар) билан қўллаш мумкин эмас.\nКальций сақловчи эритмаларни цефтриаксонни охири юборишдан кейин 48 соат давомида буюриш мумкин эмас.\nЯнги туғилган чақалоқлар ва чала туғилган болаларда цефтриаксон ва кальций сақловчи препаратлар бир вақтда юборилганида ўпка ва буйракларда ўлим билан якунланган преципитатларни пайдо бўлиш ҳоллари таърифланган.\nАминогликозидлар: Синергизм оқибатида грамманфий микроорганизмларга нисбатан самарадорлиги ошди, аммо ото – ва нефротоксиклиги ҳам ошади. Препаратларнинг дозасини бошқариш керак ва мажмуавий даволашнинг зарурати бўлганида, уларнинг турли жойларга алоҳида юбориш ва бир шприцда ёки инфузия учун эритмада физик-кимёвий номутаносиблиги сабабли аралаштирмаслик керак.\nНостероид яллиғланишга қарши воситалар, антиагрегантлар, К витамини антиангонистлари (варфарин каби): қон кетиши эҳтимолини ошиши.\nҲалқали диуретиклар ва нефротоксик препаратлар – нефротоксиклик хавфи ошади.\nБактериостатик антибиотиклар (хлорамфеникол, тетрациклинлар): Цефтриаксоннинг бактерицид самарасини пасайтиради.\nГормонал контрацептивлар: Гормонал контрацептивларнинг самарадорлиги пасаяди, шунинг учун даволаниш вақтида ва у тугагандан кейин 1 ой давомида қўшимча (ногормонал) контрацепция усулларини ишлатиш тавсия қилинади.\nБошқа бета-лактам антибиотиклар: қарама-қарши аллергик реакциялар ривожланиши мумкин.\nЦефтриаксонни қабул қилинганидан кейин дарҳол этанол қўлланганидан кейин дисульфирамнинг таъсирига ўхшаш самаралар кузатилмаган.\nЦефтриаксон N-метилтиотетразол гуруҳини сақламайди, у этанолни ўзлаштираолмасликни ёки қон кетишни чақириши мумкин, бу айрим бошқа цефалоспоринларга хос.\nПробеницид: цефтриаксоннинг найчалар секрециясига (бошқа цефалоспоринлардан фарқли равшда) таъсир қилмайди.\nБошқа антибиотикларга ўхшаб цефтриаксон тифга қарши вакциналарнинг терапевтик самараси пасайтириши мумкин, аммо бундай самара фақат кучсизланган Ту21 штаммларига тегишли.\nЦефтриаксон БХФЗ эритмасини бошқа микробларга қарши препаратлар билан фармацевтик номутаносиблиги сабабли аралаштириш ёки бир вақтда юбориш мумкин эмас.\nАмзакрин, ванкомицин, ва аминогликозидлар билан цефтриаксон номутаносиб ва уни аралаштириш мумкин эмас.\nЦефтриаксон билан ҳар бир янги даволаш курсини бошлашдан аввал пациентдан цефалоспоринларга, пенициллинларга, бошқа бета-лактам антибиотикларига, дори воситаларига олдинги реакциялар тўғрисида сўраш лозим. Анамнезида аллергиянинг ҳар қандай шакли бўлган, айниқса IgE- орқали, пенициллинларга ёки бошқа бета-лактам антибиотикларига ўта юқори сезувчанликнинг ҳар қандай тури бўлган пациентларга эҳтиёткорлик билан буюрилади. Бошқа цефалоспоринлар қўллангандаги каби анафилактик шок эҳтимолини, ҳатто агарда тўлиқ анамнезида мувофиқ кўрсатмалар бўлмаса ҳам, истисно қилиш мумкин эмас. Анафилактик шок ривожланганида адреналин (эпинефрин) ва глюкокортикоидларни вена ичига юбориш керак.\nБугунги кунда пациентларда (чақалоқлардан ташқари) цефтриаксон ва кальций сақловчи препаратлар бир вақтда қўлланганида томир ичида преципитатларини пайдо бўлиши тўғрисида ишончли илмий маълумотлар йўқ. Аммо кальций сақловчи эритувчиларни (масалан, Рингер ёки Гартман эритмаси) қўллаш, аралаштириш ёки бир вақтда цефтриаксон ва кальций сақловчи препаратларни ҳамма тоифадаги пациентларга юбориш мумкин эмас. Кальций сақловчи эритмани цефтриаксон охирги юборилганидан кейин 48 соат давомида буюриш мумкин эмас.\nАнтибактериал препаратлар билан кекса ёшли одамларда, ҳамда ҳолсизланган пациентларда, айниқса оғир касалликларни даволаш, антибиотик билан ассоциацияланган диареяларни, колитларни, шу жумладан сохтамембраноз колитни пайдо бўлишга олиб келиши мумкин. Шунинг учун диарея пайдо бўлганида цефтриаксон билан даволаш вақтида ёки ундан кейин бу ташхисларни, шу жумладан сохтамембраноз колитини истисно қилиш керак. Цефтриаксонни қўллашни оғир ва/ёки қон билан ич кетган ҳолларда тўхтатиш ва мувофиқ даволашни ўтказиш керак. Керакли даволаш бўлмаганида токсик мегаколон, перитонит, шок ривожланиши мумкин.\nКлостридиум диффициле–ассоциацияланган диарея: сlostridium difficile-ассоциацияланган диарея (CDAD) деярли барча антибактериал препаратлар, шу жумладан цефтриаксонни ишлатилганда хам аниқланган ва оғирлик даражаси бўйича ўртача диареядан то фатал колитгача ривожланиши мумкин. Антибактериал воситалар билан даволаш йўғон ичакнинг нормал флорасини ўзгаришига олиб келади ва клостридийларни ўсишини кучайишига олиб келиши мумкин. Касалликнинг анамнезини синчиклаб йиғиш лозим, чунки CDAD, маълумки, антибактериал препаратлар қўлланганидан кейин икки ой ўтгач юз бериши мумкин.\nАнтибиотик билан индукцияланган иммун гемалитик анемияни, (шу жумладан ўлим билан якунланган) цефалоспоринларни, шу жумладан цефтриаксонни олган пациентларда ривожланиши тўғрисида ҳабар қилинган.\nЦефтриаксон билан даволаш вақтида анемия ривожланганида, анемияни келиб чиқиши сабаби аниқланмагунича антибиотикни бекор қилиш керак.\nПрепарат билан узоқ вақт даволашда қон манзарасини, жигар ва буйракларнинг функционал ҳолатининг кўрсаткичларини мунтазам назорат қилиш тавсия қилинади.\nКатта думба мушагининг юқори ташқи квадрантига мушак ичига инъекциялар чуқур бўлиши керак. Препарат эритмасини юборишдан олдин игна томирдан ташқарида эканлигига ишонч ҳосил қилиш керак.\nАнтибактериал препаратларни қўллаш сезгир бўлмаган микроорганизмларни, шу жумладан замбуруғларни ҳаддан зиёд ўсишига ва суперинфекцияни ривожланишига олиб келиши мумкин, бу мувофиқ чораларни кўришни талаб қилади.\nБуйрак етишмовчилиги бўлган пациентлар учун одатда дозани тўғрилашнинг ҳожати йўқ – цефтриаксонни иккиёқлама чиқарилиш йўли ҳисобига (буйраклар ва жигар орқали). Креатинин клиренси 10 мл/мин лигида антибиотикнинг суткалик дозаси 2 г дан ошмаслиги керак.\nГемодиализда бўлган беморларга препаратни диализдан кейин қўшимча юборишнинг зарурати йўқ. Аммо цефтриаксоннинг қон зардобидаги концентрациясини дозани тўғрилаш мумкинлиги бўлиши учун назорат қилиш лозим, чунки бу беморларда чиқарилиш тезлиги пасайиши мумкин.\nБу аъзоларнинг фаолиятини оғир бузилишлари билан бўлган, бир вақтда жигар ва буйрак етишмовчилигида, препаратнинг дозаси цефтриаксоннинг қон плазмасидаги концентрациясини мунтазам назоратисиз 2 г дан ошмаслиги керак.\nЯкка ҳолларда одатда цефтриаксон тавсия қилинганидан юқори дозаларда қўлланганидан кейин, ўт пуфагининг эхограммасида қоронғилашув кузатилиши мумкин (цефтриаксоннинг кальций тузларини препципитатлари, улар даволаш бекор қилинганидан/тугаганидан кейин йўқолади). Агарда бу ҳолатлар клиник белгилар билан кечса, препаратни бекор қилиш тўғрисида қарор қабул қилинади.\nЦефтриаксон ўт йўлларида димланиш ҳавфи омиллари бўлган беморларда қўлланганида панкреатитнинг якка ҳоллари таърифланган, бу эхтимол ўт-сафро йўлларининг обструкциясини оқибатида бўлиши мумкин (бунда цефтриаксоннинг таъсири остида ҳосил бўлган преципитатларнинг ролини истисно қилиш мумкин эмас).\nК витаминининг синтезини бузилиши ёки етишмовчилиги бўлган пациентларда (масалан, жигарнинг сурункали касалликлари, кекса ёшли шахслар, етарли овқатланмаслик) протромбин вақтини назорат қилиш ва у ошганида цефтриаксон билан даволашни бошлашдан олдин ва даволаш вақтида К витаминини (ҳафтада 10 мг) буюриш лозим.\nАнамнездаги қон кетишлар ва овқат ҳазм қилиш йўлларининг касалликлари, айниқса ярали носпецифик колит ёки энтеритда эҳтиёткорлик билан буюрилиши керак.\nЦефтриаксон бошқа айрим цефалоспоринлар каби зардобдаги альбумин боғидан билирубинни суриб чиқариши мумкин, шунинг учун препаратни гипебилирубинемияли янги туғилган чақалоқларга эҳтиёткорлик билан буюриш керак. Цефтраксонни янги туғилган чақалоқларда, айниқса билирубинли энцефалопотия ривожланиши хавфи бўлган чала туғилганларда қўллаш мумкин эмас.\nАртериал гипертензия ва сув-электролит мувозанатини бузилишларида қон плазмасида натрийнинг даражасини назорат қилиш лозим.\nЦефтриаксон билан даволаш ўтаётган пациентларда Кумбс реакциясининг сохта мусбат натижаларини якка ҳоллари қайд қилинган. Цефтриаксон бошқа антибиотикларга ўхшаб сийдикда глюкоза ноферментатив усуллар билан аниқланганида, галактоземияга синамаларда сохта мусбат натижаларни чиқариши мумкин. Шунинг учун цефтриаксон билан даволаш вақтида глюкозурияни фақат ферментатив усул билан аниқлаш лозим.\nОфрамакс® 1 г цефтриаксонда тахминан 83 мг (3.6 ммоль ) натрий сақлайди, буни кам тузли парҳездаги пациентлар ҳисобга олишлари керак. Цефтриаксонни бактериал инфекция тасдиқланмаган ёки шубҳа қилинган ҳолларда ёки профилактик кўрсатмалар бўйича буюрилиши пациентга хеч қандай фойда келтирмайди, лекин дорига чидамли бактерияларни ривожланиш хавфини оширади. Қонда азот мочевинани (ҚАМ) ва зардобда креатинин миқдорини транзитор ошишига қарамасдан, тавсия қилинган дозаларда цефтриаксоннинг нефротоксик потенциали бошқа цефалоспоринларнинг потенциали билан бир хил.\nЦефтриаксон йўлдош тўсиғи орқали ўтади. Ҳомиладорликда қўллаш хавфсизлиги аниқланмаган. Ҳайвонларда репродуктивликка таъсири юзасидан ўтказилган тадқиқотларда препаратнинг эмбриотоксик, фетотоксик, тератоген таъсирларини ёки эркак ва урғочи ҳайвонларнинг пушдорлигига, туғруқ жараёнларига, авлодни перинатал ва постнатал ривожланишига бошқа салбий таъсирлар аниқланмади Приматларда эмбриотоксиклик ёки тератогенлик ҳолатлари кузатилмаган. Ҳомиладорлик даврида цефтриаксон билан даволаш хавфсизлиги исботланмаганлиги туфайли, препаратни ҳомиладорларда фақат ҳаётий кўрсатмалар юзасидан қўллаш тавсия қилинади. Цефтриаксон кичик концентрацияларда кўкрак сутига ўтади. Уни эмизикли онага буюришда эҳтиёткорликка риоя қилиш лозим.\nДори воситасини транспорт воситасини ёки потенциал хавфли механизмларни бошқариш қобилиятига таъсирини ўзига хос хусусияти\nНожўя самаралари кучайиши мумкин.\nСимптомлари: иситма, лейкопения, тромбоцитопения, ўткир гемолитик анемия, тери, меъда-ичак реакциялари ва жигар реакциялари, ҳансираш, буйрак етишмовчилиги, стоматит, анорексия, эшитишни вақтинчалик пасайиши, фазода ориентацияни йўқотиш.\nДаволаш: Симптоматик ва тутиб турувчи даволаш ўтказилади. Гемодиализ ва перитонеал диализ самарасиз. Махсус антидоти йўқ.\nПрепарат 15 мл сиғимли тиниқ шиша флаконга жойланган. Флакон бутил резина тиқин билан беркитилган ва мовий рангли пластик ҳимоя қопқоқчали алюмин қалпоқча билан сиқилган.\n1 флакондан тиббиётда қўллаш бўйича йўриқномаси билан бирга қартон қутига жойланган.\nҚуруқ, ёруғликдан ҳимояланган жойда, 25°С дан юқори бўлмаган ҳароратда сақлансин. Музлатилмасин!


7 йил аввал 2883 siyrat.uz\nКўз билан кўриб турганимиз ҳамда кўзимизга кўринмайдиган бутун борлиқ ва мавжудот буюк қудрат соҳиби Аллоҳ томонидан яратилган. Инсон эса коинотдан анча кейин халқ қилинган. Азалдан яккаю ягона Аллоҳдан бошқа бирор-бир борлиқ йўқ эди. Ҳақ таоло борлигини, буюклигини, қудратини билдириш учун олий ҳикмати билан кўкларни, ерни, набототни йўқдан бор этди. Ва навбат инсоннинг яратилишига келди.\nДунёмизнинг «қишр» деб аталувчи қобиғини текширган геолог олимлар Ер юзидаги ҳаётни тўрт даврга бўлишган. Бу олимларнинг фикрича, Ер юзидаги биринчи инсон суяги (склети) учинчи геологик даврнинг охирларига оид бўлиб, Жанубий Осиёдан топилган экан.\nИнсонлар туғилиши ҳақида ғарб ва шарқ олимлари ўртасида фикрлар, кўришлар хилма-хилдир. Аммо ҳозирда инсон зотининг бир асосдан, бир асилдан, бир ота ва бир онадан тарқалганлиги6 илмий ҳақиқат ҳолини олганки, бу нарса кўпчиликка сир бўлмаса керак. Қуръони каримда Аллоҳ таоло шундай марҳамат қилади: «Эй инсонлар, дарҳақиқат, Биз сизларни бир эркак (Одам) ва бир аёл (Ҳовва)дан яратдик ҳамда бир-бирингиз билан танишишинглар (дўст-биродар бўлишинглар) учун сизларни (турли-туман) халқлар ва қабила-элатлар қилиб қўйдик. Албатта, Аллоҳ билгувчи ва огоҳдир»7.\nҲақ таоло инсонларнинг отаси бўлмиш Одам Атони тупроқдан яратди ва фаришталарнинг унга сажда қилишларини буюрди. Ҳамма фаришталар Аллоҳнинг амрига итоат этдилар - Одам алайҳиссаломга сажда қилдилар. Фақат шайтонгина кибрланди - сажда қилмади. Шу сабабдан ҳам малъун бўлди (лаънатланди).\nАллоҳ Одамга ақл берди, унга гапириш қудратини эҳсон этди; ҳар бир нарсанинг номини ўргатди8.\nҚуръони каримда Одам алайҳиссаломнинг қачон яратилгани айтилмаган, аммо Одамнинг яратилиши ва Одамнинг қиссаси турли шаклларда тушунтириб берилган.\nҚуръони карим оятларининг маъносини тушунтириб берувчи олимлар (муфассирлар) бу борада шундай фикрдалар: «Аллоҳ Одамга барча нарсаларнинг исмларини ўргатди» оятида инсонга берилган илмнинг ҳудудсиз эканига ишора бор. Одам ўғли, яъни инсон тажриба орқали ҳамма нарсани тушуниш ва билиш қуввати билан бутун борлиқларга ҳоким бўлиш учун яратилгандир. Бу оятда инсон билим даражасининг малакларникидан анчайин устун экани кўрсатилмоқда. Аммо инсон бир ондаёқ яратилмаган, унга дастлаб тупроқдан шакл берилгандан, кейин маълум вақт мобайнида тарбия берила-берила сўнгги ҳолатига келтирилган9.\nФаришталарнинг Одамга саждаси ибодат эмас, Одамга бўлган ҳурмат, инсон зотига берилган юксак баҳодир. Чунки Аллоҳдан бошқага сажда қилинмайди. Илм билан шарафлантирилган инсон шу тариқа малаклардан-да юқорироқ мавқега эга бўлади.\nБаъзи мусулмон олимларининг яна айтишларича, Қуръондаги «Одам» умуман «Инсон»ни тамсил этади. Қуръони карим бир неча оятлар билан инсоннинг тупроқдан яратилганини хабар беради. Одам бизнинг отамиздир. «Одам ҳикояси»фақатгина инсонларнинг отаси бўлмиш биринчи Пайғамбар ҳазрат Одамнинггина эмас, ҳар инсоннинг ҳикоясидир.\nЯна бир гуруҳ Ислом олимлари Одамни ҳам инсонларнинг илк отаси, ҳам илоҳий Пайғамбарларнинг биринчиси деб билишади. Бир қисми ҳазрат Одамни фақатгина илк Пайғамбар ўлароқ қабул қилишади.\nҚуръоннинг билдиришига кўра, Одамнинг ер юзига бир халифа қилиб юборилиши инсоннинг бутун табиат қувватларига ҳоким бўлишига ишорадир.\nОдам қиссасига қўшилган «илон масаласи» эса турган-битгани ёлғондир. Бу ҳақда на Қуръонда, на бир саҳиҳ ҳадисда сўз бор.\nАҳли суннат эътиқодига кўра, жаннат ва дўзах айни пайтда бордир, яратилгандир, боқийдир. Охиратда жаннат мўминларга мукофот, жаҳаннам эса кофирлар учун мужазот (жазо, қийноқ) еридир.\nТадқиқотларга қараганда, инсонлар дастлаб дунёнинг энг катта парчаси бўлган Осиё қитъасида яшаганлар. Кейинчалик бу жойдан бошқа қитъаларга тарқалиб кетишган. Шу сабабдан Осиё инсонларнинг илк таваллуд топган жойи ва илк маданият, дин чиққан ҳудуд ўлароқ қабул қилинган.\nАрхеолог (қадимшунос) ва тарихчиларнинг фикрича, инсонлар олдин ваҳший бўлишган, кейинчалик даражама-даража юксалиб, бугунги маданий савияга етишган. Дастлаб чақмоқ тошдан ясалган болта билан иш кўрган бўлишса, кейинчалик темир қилич қўллай бошлашган ва ҳоказо. Демак, бу нуқтаи назардан инсон икки даврни - ваҳшийлик ва маданият даврини бошидан кечирди, деб ҳисобланади.\nЛекин динлар тарихи билан шуғулланган олимлар археологиянинг (қадимшуносликнинг) инсониятнинг илк даври «ваҳшийлик даври бўлган», деган фикрини рад этишади. Аксинча, улар айтишадики, инсонларнинг илк даври ваҳшийлик эмас, балки илк маданият давридир. Бу илк маданият дарсини инсонларга илоҳий пайғамбарлар беришган. Бунинг баробарида уларга илк диний фикрларни (яъни Якка Тангри ишончини) ҳам шу илоҳий пайғамбарлар етказишган. Илоҳий пайғамбарлардан илк маданият дарсини олган инсонлар кейинчалик бу маданиятдан узоқлаша-узоқлаша, биринчи дарсни унутиш натижасида ваҳшийлашганлар, маълум вақтдан кейин эса яна илк маданиятга қайтганлар. Демак, қадимшунослар айтганидек, инсон икки даврни - ваҳшат ва маданият даврини эмас, балки илк маданият, ваҳшат ва иккинчи маданиятдан иборат уч даврни босиб ўтган. Ваҳшийлик инсонлар учун илк давр эмас, икки маданият орасидаги бир босқичдир.\n6. «Эй инсонлар! Сизларни бир жондан (Одамдан) яратган ва ундан жуфтини (Ҳаввони) вужудга келтирган ҳамда у икковидан кўп эркак ва аёлларни тарқатган Парвардигорингиздан қўрқингиз»(Нисо сураси, 1-оят).\n7. «Эй инсонлар, дарҳақиқат, Биз сизларни бир эркак (Одам) ва бир аёл (Ҳавво)дан яратдик ҳамда бир-бирларингиз билан танишувинглар (дўст-биродар бўлишинглар) учун сизларни (турли-туман) халқлар ва қабила-элатлар қилиб қўйдик. Албатта, сизларнинг Аллоҳ наздидаги энг ҳурматлироғингиз тақводорроғингиздир. Албатта, Аллоҳ билгувчи ва огоҳдир» (Ҳужурот сураси, 13-оят).\n8. «Эсланг (эй Муҳаммад)! Парвардигорингиз фаришталарга: «Мен Ерда (Одамни) халифа қилмоқчиман», деганида, улар айтдилар: «У ерда бузғунчилик қиладиган, қонлар тўкадиган кимсани (халифа) қиласанми? Ҳолбуки, биз ҳамду сано айтиш билан Сени улуғлаймиз ва Сенинг номингни мудом пок тутамиз». (Аллоҳ) айтди: «Мен сизлар билмаган нарсаларни биламан». Ва У Зот Одамга барча нарсаларнинг исмини ўргатди» (Бақара сураси, 30-31-оятлар).\n9. Роғиб Исфахонийга кўра, инсонларнинг илк яратилиши туробдан (тупроқдан), тийн (сув ва туроб) тийни лозиб (бирор шаклни қабул қилишга мойил балчиқ) ҳолида бўлади; шундан кейин салсол (қуриган балчиқ) даври ва хомаи маснун (қора балчиқ) каби ривожланиш босқичларидан ўтиб бўлгач, унга руҳ уфланади.


Коронавирус бўйича энг муҳим саволларга жавоб - 30 Января 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nСреда, 05.08.2020, 21:59\nГлавная » 2020 » Январь » 30 » Коронавирус бўйича энг муҳим саволларга жавоб\nБи-би-сининг саломатлик масалалари бўйича мухбири Мишел Робертс ва илм-фан масалалари бўйича мухбири Жеймс Галаҳер Би-би-си муштарийлари йўллаган Хитой коронавирусига алоқадор айрим саволларга жавоб беришди.\nУхандан харид қилинган ва Британияга почта орқали юборилган буюмдан коронавирус юқиши мумкинми?\nБундай таҳдиднинг исботи йўқ. Айрим хасталиклар, хусусан Sars коронавируси бетоб киши йўталган ёки аксирган сатҳга бошқа инсон тегинишидан юқиши аниқланган.\nЯнги коронавирусни юқтирган одам аксирган ёки йўталган столнинг устига қўлини қўйган одамга вирус юққани ҳақида ҳали ахборот тарқалгани йўқ. Агар вируснинг буюм сатҳидан юқиши тасдиғини топса, бу халқаро юк ташиш учун улкан муаммога айланади.\nШамоллаш вируси инсон танасидан ташқарида 24 соатдан кам яшайди.\nҚаттиқ ошқозон оғриғини келтириб чиқарадиган норовируснинг танадан ташқарида бир неча ой яшаши аниқланган.\nЯнги коронавирус ҳақидаги энг ишончли факт шуки, юққан одам билан анча яқин масофада бирга бўлганда инсондан инсонга ўтади.\nБундай вируслар нега Хитойда тарқалишининг сабаби борми?\nҲа - бу катта сондаги аҳолининг ёнида жониворлар яшаши билан боғлиқ.\nЯнги коронавируснинг манбаси ҳайвон экани аниқ. Тахминлардан бири илонлардан деб кўрилаяпти. Бундан олдин Хитойдан тарқалган бошқа коронавирус - Sarsнинг манбаси кўршапалаклар ва цивета мушуклари бўлган.\nЯнги инфекциянинг дастлабки излари денгиз ҳайвонлари улгуржи бозорида (South China Seafood Wholesale Market) аниқланган. У ерда тирик ҳайвонлар, хусусан, жўжалар, кўршапалаклар ва илонлар сотилган.\nАгар сотиб олинган гўшт санитария-гигиена талабларига мос сўйилган ва тоза целлофан идишга солинган ва сақланган бўлса, бундай гўштни истеъмол қилишдан қўрқмаса ҳам бўлади.\nУхандан Лондонга ҳафтасига уч самолёт рейси бор. Лондон метросида юз ниқоб билан юришимиз керакми?\nЙўқ. Британияда янги коронавирус бирор инсонга юққани тасдиқлангани йўқ ва таҳдид "паст" деб баҳоланаяпти. Ҳозирги кунда Британияда қишки грипп янги коронавирусга қараганда инсон саломатлигига юқорироқ таҳдид деб кўрилмоқда.\nЯнги вирус кўпроқ Sars‘га ўхшайдими ёки чўчқа тумовига?\nSars инглиз тилидаги Severe acute respiratory syndrome‘нинг қисқартирилган кўриниши бўлиб ўта ўткир респиратор синдроми деган маънони англатади. Янги вируснинг аломатлари кўпроқ Sars‘га яқин.\nАммо ҳозиргача аниқ жавоб олиш имкони бўлмаган савол - бу вирус бир инсондан иккинчи одамга қанчалар тез юқади, деган саволдир.\nВирус юққани тасдиқлангани тезлиги бундан олдинги коронавирусларнинг тарқалиши тезлигидан қанчалар фарқ қилади ва унинг юқиш йўналиши ҳақида маълумот борми?\nҲозиргача янги вирус қанчалар тез тарқалаётганини айтиш мушкул.\nАйрим "янги" ҳолатлар Хитой кузатув амалиётларини кучайтиргани оқибатида аниқланган.\n"Юқиш суръатининг ўсиши" ҳақида ахборот кам.\nSars вируси қандай тарқалган эди? Унинг келиб чиқиш манбаси қаердан бўлган?\nSars кўршапалаклардан бошланган, сўнг цивета мушукларига, цивета мушукларидан эса одамларга юққан эди.\nАйрим инсонлар цивета мушукларига бевосита тегиниши оқибатида вирусни юқтирган эдилар.\nШунингдек, Sars вирусини юқтирган одамнинг йўталиши, аксиргани ҳамда вирус юққан сатҳга бошқа одамнинг тегингани туфайли тарқалиб кетган эди.\nБиз вирус тарқалишининг олдини ололамизми?\nҲозирча янги коронавирусга қарши вакцина ишлаб чиқилгани йўқ, юқтирмасликнинг ягона йўли гигиена қоидаларига риоя этиш бўлиб қолади.\nДокторлар янги ҳолатни имкони борича аниқлаш, ташхис қўйиш ва вирус юққани аниқланган беморларни бошқа инсонлардан тезлик билан ихоталашга ҳаракат қилмоқдалар.\nВируснинг Британия ва Европага етиб келиш эҳтимоллари қанчалар кучли?\nВирус билан боғлиқ ҳолат қанча узоқ давом этиши ва Хитойда вирусни юқтирган инсонлар сони кўпайиши билан коронавирусни юқтириш ҳолатлари Британия ёки Европанинг бошқа мамлакатларида аниқланиши эҳтимоллари ортиб боради. Вирус аллақачон Франция ва Германияда тасдиқланди.\nНафас йўллари касалликларига қарши вакцина олиш ёрдам берадими?\nҲозирги пайтда коронавируснинг айни шу туридан муҳофаза қиладиган вакцина ишлаб чиқилгани йўқ. Аммо унга қарши вакцина ишлаб чиқиш йўлида тадқиқотлар давом эттириляпти.\nБу - инсонлар шу пайтгача дуч келмаган янги штамм. Бу дегани докторлар янги штамм ҳақида ҳали кўп нарса ўрганишлари зарур бўлади.\nМен феврал ойида Пекин ва Шанхайга боришим керак. Мен қандай эҳтиёт чораларини кўришим керак?\nШу вақтгача имконли бўлган ахборотга таянган Жаҳон Соғликни сақлаш ташкилоти касалликни ташқарига олиб чиқиш таҳдидларини камайтириш чораларини кўришга маслаҳат берди. Бу халқаро қатновларга чеклов жорий этиш зарурлигини англатмайди.\nАммо айрим қатновларга нисбатан чекловлар жорий этилиши кўзда тутилган.\nСафарга чиқишдан олдин ўз мамлакатингиз расмийларининг саёҳатга боғлиқ кўрсатмаларига бўйсунишингиз лозим.\nМисол учун 2019 йилнинг октябри ва декабри ўрталарида Хитойга бориб келган одам вирусни юқтириб қайтган бўлиши мумкинми?\nВируснинг илк инсонга юққани ҳолати Хитойнинг Ухан шаҳрида 2019 йилнинг декабрида аниқланди.\nБундан олдин инсонга вирус юққани гумонлари кузатилгани йўқ.\nШундан келиб чиқиб вируснинг инкубация даври(инфекция илк юққанидан кейин дастлабки симптомлари пайдо бўлгунича) 1 кундан 14 кунгачани ташкил этиши мумкин деган тахмин билдирилди.\nВирус қачон ва қандай йўл билан инсонга юққани аниқ эмас.\nЭкспертларнинг ишонишича, илк юқиш ҳайвондан инсонга бўлган.\nАэропортларда учиб келаётган инсонлар скрининг қилинмоқдами?\nКўплаб халқаро аэропортларда учиб келган йўловчиларни скрининг қилиш бошланди.\nИнцекцияни юқтирган кўплаб инсонлар шифохоналардан уйларига қўйиб юборилдилар. Бу нарса вирус хавфли эмаслигини англатадими?\nКоронавирус вирусларнинг шунчалик катта оиласига кирувчи хасталикки, унда оддий шамоллаш аломатларидан бошлаб, бошқа оғир хасталикларгача кузатилиши мумкин. Янги коронавирус қанчалар ёмонлиги ҳали тўлиқ ўрганиб чиқилгани йўқ.\nАгар мижоз инфекциядан қутилгани аниқ бўлса ва ўзини яхши ҳис қилаётган бўлса, у бошқа инсонларга таҳдид туғдирмаса, шифохонадан жавоб берилади.\nCoronavirus қайси ҳайвондан юққан? Одам ўзини қандай ҳимоя қилса бўлади?\nҲозирча вирус айнан қандай йўл билан инсонга юққани аниқ эмас. Бундан олдин кузатилган коронавируслар - Sars ва Mers‘лар ҳам жониворлардан инсонларга юққан эди. Sars цивета мушкуларидан, Mers эса туядан одамларга юққан.\nЭкспертлар янги вирус манбасини топиш устида тадқиқот олиб бормоқдалар.\nИнфекция олдини олишнинг стандарт тавсиялари қуйидагилар:\nқўлни мунтазам ювиб туриш\nйўталган ва аксирган пайтда оғиз ва бурунни ёпиш\nгўшт ва тухумни обдон қовуриш\nЙўтал ва иситма каби нафас йўллари хасталиклари симптомлари кўзга ташланаётган инсон билан контактда бўлмасликка ҳаракат қилмоқ лозим.\nКатегория: Foydali maslahatlar / Полезны советы | Просмотров: 197 | Добавил: Sherlaruz.CoM | Теги: #Yangilik, #habarlar, #xabarlar, #Yangiliklar, #ahborot, #uznews, #новости, #news, #newsuz | Рейтинг: 0.0/0


Ўзбекистон Республикаси Вазирлар Маҳкамасининг 25.04.2017 й. 239-сон "2018-2020 йиллар даврида фақат Давлат хизматлари марказлари орқали кўрсатиладиган давлат хизматларини босқичма-босқич жорий этиш жадвалини тасдиқлаш тўғрисида"ги Қарори | Электрон ҳукумат. Давлат хизматлари. Давлат органлари фаолиятининг очиқлиги | Давлат ҳуқуқий тизими асослари | ЎзР КонунчилигиМаълумотлар тизими «Ўзбекистон Республикаси Вазирлар Маҳкамасининг 25.04.2017 й. 239-сон "2018-2020 йиллар даврида фақат Давлат хизматлари марказлари орқали кўрсатиладиган давлат хизматларини босқичма-босқич жорий этиш жадвалини тасдиқлаш тўғрисида"ги Қарори» | NRM.uz\nЎзР Конунчилиги/ Давлат ҳуқуқий тизими асослари/ Электрон ҳукумат. Давлат хизматлари. Давлат органлари фаолиятининг очиқлиги/ Ўзбекистон Республикаси Вазирлар Маҳкамасининг 25.04.2017 й. 239-сон "2018-2020 йиллар даврида фақат Давлат хизматлари марказлари орқали кўрсатиладиган давлат хизматларини босқичма-босқич жорий этиш жадвалини тасдиқлаш тўғрисида"ги Қарори\n2018-2020 ЙИЛЛАР ДАВРИДА ФАҚАТ\nДАВЛАТ ХИЗМАТЛАРИ МАРКАЗЛАРИ ОРҚАЛИ\nКЎРСАТИЛАДИГАН ДАВЛАТ ХИЗМАТЛАРИНИ\nБОСҚИЧМА-БОСҚИЧ ЖОРИЙ ЭТИШ ЖАДВАЛИНИ\nЎзбекистон Республикаси Президентининг "Тадбиркорлик субъектларига давлат хизматларини кўрсатиш механизмларини такомиллаштиришга доир қўшимча чора-тадбирлар тўғрисида" 2017 йил 1 февралдаги ПҚ-2750-сон қарорига мувофиқ, шунингдек 2018-2020 йиллар даврида фақат Давлат хизматлари марказлари орқали кўрсатиладиган давлат хизматларини жорий этишнинг аниқ муддатларини белгилаш мақсадида Вазирлар Маҳкамаси ҚАРОР ҚИЛАДИ:\n1. 2018-2020 йиллар даврида фақат Давлат хизматлари марказлари орқали кўрсатиладиган давлат хизматларини босқичма-босқич жорий этиш жадвали (кейинги ўринларда жадвал деб аталади) иловага мувофиқ тасдиқлансин.\n2. Жадвалда кўрсатилган Давлат хизматлари марказлари орқали давлат хизматлари кўрсатувчи ваколатли органлар ва бошқа ташкилотлар:\n2017-2019 йиллар мобайнида Ўзбекистон Республикаси Ахборот технологиялари ва коммуникацияларини ривожлантириш вазирлигига, Адлия вазирлигига ҳамда Савдо-саноат палатасига тадбиркорлик субъектларидан талаб қилинадиган ҳужжатлар ва маълумотлар, шунингдек уларни бериш учун масъул бўлган давлат органлари рўйхатини ва тегишли давлат органларидан маълумотлар олиш учун идоралараро электрон ҳамкорликдан мажбурий фойдаланишни ҳисобга олган ҳолда давлат хизматларини такомиллаштириш бўйича аниқ тадбирларни ҳар йили 1 майгача бўлган муддатда киритсинлар;\nЖадвалда кўрсатилган муддатлардан уч ой олдин Вазирлар Маҳкамасининг 2015 йил 14 декабрдаги 358-сон қарори 3 ва 5-бандлари талабларининг ижросини таъминласинлар, шунингдек Ўзбекистон Республикаси Адлия вазирлиги, Ахборот технологиялари ва коммуникацияларини ривожлантириш вазирлиги ҳамда Савдо-саноат палатаси билан биргаликда тегишли давлат хизматлари кўрсатиш тартибини белгиловчи норматив-ҳуқуқий ҳужжатларга ўзгартириш ва қўшимчалар киритиш юзасидан, шунингдек эскирган ва замонавий талабларга жавоб бермайдиган ҳужжатлар ва маълумотларни шу жумладан идоралараро электрон ҳамкорлик тизими орқали олинадиган маълумотларни тадбиркорлик субъектлари томонидан тақдим этиш тўғрисидаги талабларни бекор қилишга доир таклифларни Вазирлар Маҳкамасига киритсинлар;\nЖадвалда кўрсатилган муддатлардан бошлаб давлат хизматлари кўрсатиш тўғрисидаги аризаларни тўғридан-тўғри тадбиркорлик субъектларидан қабул қилиш амалиётини бекор қилсинлар;\nдавлат хизматлари кўрсатиш соҳасидаги қонунчилик ва ҳуқуқни қўллаш амалиётини такомиллаштиришга доир тизимли чора-тадбирлар кўрсинлар.\n3. Ўзбекистон Республикаси Ахборот технологиялари ва коммуникацияларини ривожлантириш вазирлиги Адлия вазирлиги ҳамда Савдо-саноат палатаси билан биргаликда тегишли йилда, фақат Давлат хизматлари марказлари орқали кўрсатиладиган давлат хизматлари босқичма-босқич жорий этиш жадвалини амалга ошириш чора-тадбирлари режасини тасдиқлаш учун Вазирлар Маҳкамасига 2017-2019 йиллар мобайнида ҳар йили 1 августгача бўлган муддатда киритсин.\n2017 йил 25 апрелдаги\nбосқичма-босқич жорий этиш\nкўрсатиладиган хизмат номи\nҲаракат ва (ёки)\nБино ва иншоотларни, сув таъминоти, канализация ва оқова сувларни тозалаш тизимларини, гидротехника иншоотларини, бошқа объектларни санитария нормалари, қоидалари ва гигиена меъёрларига риоя этган ҳолда лойиҳалаш, қуриш, реконструкция қилишни келишиш.\nБино ва иншоотларни, сув таъминоти, канализация ва оқова сувларни тозалаш тизимларини, гидротехника иншоотларини, бошқа объектларни санитария нормалари, қоидалари ва гигиена меъёрларига риоя этган ҳолда қуриш, реконструкция қилиш лойиҳасини тасдиқлаш.\nОзонни бузувчи моддалар ва таркибида озонни бузувчи моддалар бўлган маҳсулотларни олиб кириш ва олиб чиқишга рухсатнома.\nОзонни бузувчи моддалар ва таркибида озонни бузувчи моддалар бўлган маҳсулотларни олиб кириш ва олиб чиқиш.\nЕр участкаси ажратиш тўғрисида қарор (Тошкент шаҳри ва Тошкент вилоятидан ташқари).\nЕр участкасидан фойдаланиш.\nМуҳандислик коммуникацияларига уланиш учун техник шартлар.\nМеъморий-режалаштириш топшириғини ишлаб чиқиш.\n"Ўзбекозиқовқатзахира" мева-сабзавот маҳсулотларини тайёрлаш ва ғамлашкорхоналари уюшмаси таркибига кирадиган мева-сабзавот маҳсулотларини тайёрлаш ва ғамлаш корхоналари томонидан амалга ошириладиган истеъмол товарлари улгуржи савдосига лицензия.\n"Ўзбекозиқовқатзахира" мева-сабзавот маҳсулотларини тайёрлаш ва ғамлаш корхоналари уюшмаси таркибига кирадиган мева-сабзавот маҳсулотларини тайёрлаш ва ғамлаш корхоналари томонидан амалга ошириладиган истеъмол товарлари улгуржи савдоси.\nЁввойи ҳайвонларни овлашга рухсатнома.\nЁввойи ҳайвонларни овлаш.\nЁввойи ҳайвонлар, уларнинг қисмлари, ҳаёт фаолияти маҳсулотлари, зоология коллекциялари, трофейлар, тулумларни олиб кириш ва олиб чиқишга рухсатнома.\nЁввойи ҳайвонлар, уларнинг қисмлари, ҳаёт фаолияти маҳсулотлари, зоология коллекциялари, трофейлар, тулумларни олиб кириш ва олиб чиқиш.\nХўжалик юритувчи субъектларнинг бирлашмаларини ташкил этиш, хўжалик юритувчи субъектларни қўшиб юбориш ва қўшиб олишга олдиндан розилик.\nХўжалик юритувчи субъектларнинг бирлашмаларини ташкил этиш, хўжалик юритувчи субъектларни қўшиб юбориш ва қўшиб олиш.\nҚонунчиликда белгиланган ҳолатларда хўжалик юритувчи субъектлар устав фондидаги (устав капиталидаги) акцияларни (улушларни) олишга олдиндан розилик.\nҚонунчиликда белгиланган ҳолатларда хўжалик юритувчи субъектлар устав фондидаги (устав капиталидаги) акцияларни (улушларни) олиш юзасидан шахс ёки бир гуруҳ шахслар билан олди-сотди, айирбошлаш шартномалари, ҳадя, ишончли бошқарув ва шу каби битимларни тузиш.\nЛойиҳавий ҳужжатларнинг меъморий-режалаштириш топшириғига мувофиқлиги нуқтаи назаридан Давлат архитектура ва қурилиш қўмитаси ҳузуридаги меъморий-шаҳарсозлик кенгаши билан келишиш.\nЛойиҳа ҳужжатларини объектнинг ёнғинга қарши хавфсизлиги ва зилзилага бардошлилиги юзасидан давлат экспертизаси хулосасини олиш.\nСувдан махсус фойдаланиш ёки сувни махсус истеъмол қилиш учун рухсатномани келишиш.\nСувдан махсус фойдаланиш ёки сувни махсус истеъмол қилиш учун рухсатнома олиш.\nСув хўжалиги вазирлиги, Соғлиқни сақлаш вазирлиги, Давлат геология ва минерал ресурслар қўмитаси\nОммавий ахборот воситаси давлат рўйхатидан ўтказилганлиги тўғрисидаги гувоҳнома.\nОммавий ахборот воситаси сифатида фаолиятни амалга ошириш.\nБожхона омбори таъсис этишга лицензия.\nЛойиҳа-смета ҳужжатларини ишлаб чиқиш.\nСаноат хавфсизлиги бўйича экспертиза хулосаси.\nХавфли ишлаб чиқариш объектини қуриш, кенгайтириш, реконструкция қилиш, техник жиҳатдан қайта жиҳозлаш, консервация қилиш ва тугатиш юзасидан фаолиятни олиб бориш.\nОбъектнинг ёнғинга қарши хавфсизлиги ва сейсмик барқарорлиги тўғрисида давлат экспертизаси хулосаси.\nҚурилиш-монтаж ишларини амалга оширишга рухсатнома олиш.\nҚимматли қоғозлар бозорида касбий фаолият билан шуғулланишга лицензия.\nДавлат рақобат қўмитаси ҳузуридаги Қимматли қоғозлар бозорини ривожлантириш маркази\nБожсиз савдо дўконини таъсис этишга лицензия.\n"Эркин омборхона" божхона режимида омборхона таъсис этишга лицензия.\n"Эркин омборхона" божхона режимида омборхона таъсис этиш.\nДори воситаси ва тиббий буюмларни рўйхатдан ўтказилганлиги тўғрисида гувоҳнома.\nДори воситаси ва тиббий буюмлардан тиббий фойдаланиш.\nСуғурталовчилар ва суғурта брокерларининг суғурта фаолиятини амалга ошириш учун лицензия.\nАудиторлик фаолиятини амалга ошириш учун лицензия.\nЛотереялар ташкил этиш фаолиятини амалга ошириш учун лицензия.\nҚурилиш лойиҳаларининг экспертизасини ўтказишга лицензия.\nБаҳолаш фаолиятини амалга ошириш учун лицензия.\nБиржа фаолиятини амалга ошириш учун лицензия (валюта биржаси фаолияти бундан мустасно).\nБиржа фаолияти (валюта биржаси фаолияти бундан мустасно).\nСув ресурсларидан фойдаланиш ва дренаж-оқова сувларини оқизиб юбориш билан боғлиқ янги корхоналар қуриш ва фаолият юритаётган корхоналарни реконструкция қилиш лойиҳасини келишиш.\nЕр усти сувларидан фойдаланиш билан боғлиқ янги корхоналар қуриш ва фаолият юритаётган корхоналарни реконструкция қилиш лойиҳасини тасдиқлаш.\nЙўллар, йўл иншоотлари, темир йўл ўтказгичлари, йўллар ва кўчалар бўйлаб жойлашган сервис шохобчалари, АЁҚШ, АГТҚС ва АГҚС, бино ва иншоотлар қуриш, реконструкция қилиш ва таъмирлаш ҳамда транспорт воситалари конструкциялари лойиҳаларини келишиш.\nЙўллар, йўл иншоотлари, темир йўл ўтказгичлари, йўллар ва кўчалар бўйлаб жойлашган сервис шохобчалари, АЁҚШ, АГТҚС ва АГҚС, бино ва иншоотлар қуриш, реконструкция қилиш ва таъмирлаш ҳамда транспорт воситалари конструкциялари лойиҳаларини тасдиқлаш.\nСуғурталовчини қайта ташкил этишга рухсатнома.\nСуғурталовчини қайта ташкил этиш.\nСуғурталовчининг молиявий аҳволини соғломлаштириш чора-тадбирларини келишиш.\nСуғурталовчининг молиявий аҳволини соғломлаштириш.\nСуғурталовчининг огоҳлантириш тадбирлари захирасидан молиялаштириладиган огоҳлантириш тадбирлари рўйхатини келишиш.\nСуғурталовчининг огоҳлантириш тадбирлари захирасидан молиялаштириладиган огоҳлантириш тадбирларини амалга ошириш.\nУлгуржи савдо фаолиятини амалга ошириш учун лицензия, "Ўзбекозиқовқатзахира" мева-сабзавот маҳсулотларини тайёрлаш ва ғамлаш корхоналари уюшмаси таркибига кирадиган мева-сабзавот маҳсулотларини тайёрлаш ва ғамлаш корхоналари бундан мустасно.\nУлгуржи савдо, "Ўзбекозиқовқатзахира" мева-сабзавот маҳсулотларини тайёрлаш ва ғамлаш корхоналари уюшмаси таркибига кирадиган мева-сабзавот маҳсулотларини тайёрлаш ва ғамлаш корхоналари бундан мустасно.\nТуманлар ва шаҳарлар ҳокимликлари\nФонограммаларни тайёрлашга лицензия.\nЎзбекистон Республикаси юридик шахслари - резидентлари томонидан чет элда ҳисоб рақамларини очишга рухсатнома.\nЎзбекистон Республикаси юридик шахслари - резидентлари томонидан чет элда ҳисоб рақамларини очиш.\nЎзбекистон Республикаси Саноат хавфсизлиги давлат қўмитаси назоратидаги объектларда электр қурилмаларини созлаш ишларини бажаришга рухсатнома.\nЎзбекистон Республикаси Саноат хавфсизлиги давлат қўмитаси назорати остидаги объектларда реле ҳимояси ускуналарини, электроавтоматика, телемеханика ва иккиламчи занжирларни созлаш бўйича ишларни амалга ошириш.\nУскуналар, қувурлар, цистерна ва бошқа сиғимларни кимёвий ҳимоя қилиш ишларини бажаришга рухсатнома.\nУскуналар, қувурлар, цистерна ва бошқа сиғимларни кимёвий ҳимоя қилиш ишларини бажариш.\nТуризм фаолиятини амалга ошириш учун лицензия.\nТуризмни ривожлантириш давлат қўмитасининг ҳудудий бошқармалари, Туризмни ривожлантириш департаментлари\nАвтомобиль транспортида йўловчиларни ва юкларни шаҳарда, шаҳар атрофида, шаҳарлараро ва халқаро йўналишлар бўйича ташиш учун лицензия.\nАвтомобилларни газ билан тўлдириш компрессор станциялари ва автомобилларга газ қуйиш станциялари объектларини қуриш учун ер участкалари ажратишни келишиш.\nАвтомобилларни газ билан тўлдириш компрессор станциялари ва автомобилларга газ қуйиш станциялари объектларини қуриш учун ер участкалари ажратиш тўғрисидаги қарорни олиш.\nҚурилиш вазирлиги, Ўзбекистон автомобиль ва дарё транспорти агентлиги, Ички ишлар вазирлиги\nПаст ва ўрта фаолликдаги радиоактив чиқиндилардан ташқари оғир вазнли, йирик габаритли ёки хавфли юкларни автомобиль транспортида ташиш йўналиши схемаларини келишиш.\nПаст ва ўрта фаолликдаги радиоактив чиқиндилардан ташқари оғир вазнли, йирик габаритли ёки хавфли юкларни автомобиль транспортида ташиш.\nЛокомотивлар, юк ва изотермик вагонларнинг хизмат қилиш муддатларини узайтиришга техник ечимлардан ишлаб чиқаришда фойдаланишни келишиш.\nЛокомотивлар, юк ва изотермик вагонларнинг хизмат қилиш муддатларини узайтириш.\n"Ўздавтемирйўлназорат" ДИ, "Ўзбекистон темир йўллари" АЖ\n2017 йил 1 май, 17-сон, 301-модда


О, спорт, сен – тинчлик тараққиётисан! — Марғилон ҳақиқати\nвилоятимизда ва шаҳримизда халқаро миллий жанг санъати спорт турлари фестивали уюшқоқлик билан ўтди\nСпорт аллақачон ҳаёт фалсафаси, тана, ирода ва заковат бирлиги, гўзаллигини таъминловчи, уни янада юксалтирувчи омил эканлиги бутун дунёда исботланган. Замонавий спорт асосчиларидан бири Пьер-де Кубертеннинг “Спорт қасидаси”да куйланганидек, спорт бугун маданий ва маънавий қадриятлар манбаига ҳам айланган. Жорий йил 27-29 июль кунлари Бутунжаҳон миллий спорт ассамблеяси томонидан юртимизда, хусусан шаҳримизда ўтказилган миллий жанг санъати спорт турлари халқаро фестивали бунинг яна бир ёрқин ифодаси бўлди.\nМазкур халқаро анжуманга дунёнинг кўплаб давлатларидан ўз миллий спорт турларини тарғиб этиш, унинг нафосатию – жозибасини намойиш қилиш мақсадида ташриф буюрган делегация вакилларининг шиори: “О, спорт, сен — тинчликсан, сен – биродарликсан, сен – тараққиётсан!” эканлиги ҳам буни тасдиғи бўлди. Шу боис ҳам, барча жойлардаги каби шаҳримизда ҳам бу ҳалқаро маданий ва миллий қадриятлар анжуманига пухта ҳозирлик кўрилди. Аввало шаҳар ҳокимлигида барча дахлдор муассасалар, спортчилар иштирокида фестивалга муносиб тайёргарлик кўриш ва ўтказиш юзасидан кенгайтирилган йиғилиш ўтказлиб, аниқ чора-тадбирлар режаси белгилаб олинди.\nМазкур режа асосида темир йўл вокзалида анжуман иштирокчилари карнай сурнайлар садолари остида тантанали суратда нон-туз билан кутиб олинди. Барча иштирокчи давлатлар рамзлари билан безатилган вокзал майдончасида меҳмонларга миллий либосдаги болалар, ёш спортчилар гулдасталар ва фестивалда мамлакатимиз спортчилари намойиш қиладиган ўзбек қўл жанги миллий спорт туримиз тасвирлари туширилган эсдалик совғалари тақдим этилди.\nШаҳардаги 2-Болалар ва ўсмирлар спорт мактабида фестивал иштирокчилари байрамона кутиб олинди. «Ижодкорлар боғи»да ҳунармандчилик маҳсулотлари кўргазмаси ташкил этилди. Фестивал очилишидан олдин ёш спортчиларнинг кўргазмали чиқишлари, халқаро анжуманга бағишланган спорт мусобақалари ташкил этилди. Спорт мактаби мусобақалар залида фестивалнинг очилиш маросимидан сўнг иштирокчи давлатлар миллий спорт турлари бўйича саралаш босқичи намойишини ўтказдилар. Шу тариқа шаҳримизда маданий ва миллий қадриятлар манбаи Бутунжаҳон миллий спорт ассамблеяси ва фестивали иш бошлади. Миллий қадриятлар анжуманига кўплаб ишқибозлар ташриф буюрди. Улар ҳар бир иштирокчи давлат миллий спорт тури намо-\nйишини зўр қизиқиш ҳайрат ва ҳаяжон билан кузатиб, қизғин олқишлар билан қарши олдилар.\nФестивал жараёнида Жанубий Корея, Россия, АҚШ, Ҳиндистон, Нидерландия, Исроил, Белоруссия, Молдова, Гана, Жанубий Африка сингари 32 давлат вакиллари ўз миллий жанг санъатларини намойиш қилдилар. Фестивал жараёнида иштирокчи ва ишқибозлар учун кўнгил очар дастурлар, бадиий- ҳаваскорлик дасталари чиқишлари ташкил этилди.\n— Мен юртингизга иккинчи бор ташриф буюришим, — дейди Жанубий Корея делегация раҳбари Чё Хёнг. – Аммо, фарғоналик- лар бағрикенглиги, самимияти ва меҳмондўстлиги билан ҳайратимни янада оширишди. Одатда мунтазам бизнинг юртимизда ўтказиладиган ушбу анжуманни бу йил Ўзбекистонга – вилоятингизга ишониб топширгандик. Улар ишончимизни аъло даражада оқлашди. Фестивалга жуда пухта тайёргарлик кўрилганини барча иштирокчи давлатлар делегацияси аъзолари қайд этишди. Улар фарғоналиклардан, сўзсиз, Сизнинг ҳамшаҳарларингиздан ҳам бехад хушнуд ва миннатдорлар. Бунинг учун ўзбек халқига, барча ташкилотчиларга катта раҳмат.\nКореялик мутахассисининг фикрини спорт ва кико ишқибозларига яхши таниш, гонконглик машҳур кинорежиссёр Ванг Хо ҳам тасдиқлади!\n— Ўзбекистон барча соҳалар қатори спорт салоҳияти билан ҳам бутун дунё аҳлини лол қолдирмоқда. Юртингизда яратилаётган спорт инфратузилмаси, кўркам, замонавий спорт иншоотлари, айниқса ўзбек спортчиларининг халқаро майдондаги мисл-сиз натижалари барча мутахассисларнинг диққатини ўзига жалб қилмоқда. Фарғонадаги миллий жанг санъати турлари халқаро фестивали бунинг яна бир тасдиғи бўлди. Хусусан, шахсан мен бу фестивалда олам-олам ижобий таассуротлар билан қайтяпман. Айниқса, ўзбек жанг санъати ўзининг шарқона фалсафаси, ахлоқ нормалари билан ҳайратимни янада оширди, менга ижобий илҳом бағишлади. Насиб қилса, келгусида Бутунжаҳон миллий спорт турлари ассамблеяси билан ҳамкорликни кучайтириб, фестивалда намойиш қилинган миллий спорт турлари, жумладан ўзбек жанг санъати ҳақида ҳам янги-янги бадиий ва ҳужжатли фильмлар яратиб, уларни бутун дунёга таништиришга ҳаракат қиламан.\nМиллий спорт турлари фестивали фақат меҳмонлар эмас, мезбонларга ҳам беҳад манзур бўлди. Хусусан, спорт фахрийси, ҳамшаҳримиз Исмоилжон Исақов бу анжуман ҳақида қўйидаги фикрларни изҳор қилди:\n— Бундай йирик ва нуфузли халқаро спорт фес- тивалининг вилоятимизда ташкил этилгани бежиз эмас, албатта. Зеро, юртимиз, хусусан шаҳримиз миллий жанг санъатимиз вакиллари айниқса, ёш спортчиларимиз халқаро турнирларда бунга муносиб эканлигимизни мунтазам исботлаб келмоқдалар. Муҳими, бу анжуман яна юзлаб, минглаб болаларда спортга меҳр, иштиёқ уйғотди. Буни\nфестивал намойишларини кузатиб борган юзлаб болалар кўзларидан уқиб олиш қийин эмас. Шундай экан бундай нуфузли спорт анжуманини ташкилотчиларига беҳад миннатдорлик билдириб, шаҳримизда яна ана шундай таъсирчан, жозибали баҳслар, турнирлар, мусобақалар уюштиришларида куч-ғайрат, омад тилаб қоламан.\nХулоса ўрнида таъкидлаш жоизки, халқаро миллий спорт турлари анжумани шаҳримизда зўр уюшқоқлик билан байрамона рухда ташкил этилди. Барча фестивал намойишларидан сўнг, халқаро анжуманнинг расмий ёпилиш маросими ўтказилди. Анжуман ғолиблари, сов- риндорлари тақдирланди. Фестивал ниҳоясида эса қатнашчи спортчилар иштирокида кўнгил очар дастурлар намойиш этилди.


Ҳаж: Саудия Арабистони зиёратчиларни кутиб олишга тайёр | Azon.uz - Ахборот-таҳлилий портал\nҲаж: Саудия Арабистони зиёратчиларни кутиб олишга тайёр\n1196 10:45 06.07.2021\nСаудия Арабистони Ҳаж ва умра ишлари вазирлиги жорий ҳаж мавсумига тўлиқ тайёрлигини маълум қилди, дея хабар бермоқда ArabNews нашри.\nВазир ўринбосари Абдулфаттоҳ Машатнинг айтишича, тайёргарлик суръати яқин кунларда орттирилади ва барча секторлар зиёратчиларни ўз вақтида қабул қилиб олиш шартини бажаради.\n«Ҳаж ва умра ишлари вазирлиги ўттиздан ортиқ хусусий, давлат ва қўриқлаш ташкилотлари билан ҳамкорликда ҳаж билан боғлиқ стратегик ва оператив режаларни ишлаб чиқди», – деди у.\nШунингдек, Абдулфаттоҳ Машат жорий ҳаж мавсуми хавфсиз ўтиши учун комплекс режа мавжудлигини маълум қилди.\nБу йилги зиёратчиларнинг бирортаси аввал ҳаж қилмаган. «Июнь ойида Ҳаж ва умра ишлари вазирлигига мурожаатлар келиб туша бошлади. Биз ўн кун ичида 500 мингдан зиёд мурожаат олдик, ажратилган квота эса 60 минг, холос, – дейди Машат. – Мурожаатлар саралаб чиқилди, масалан, мурожаатчининг жисмоний тайёргарлигига, аввал ҳаж қилиб-қилмаганлигига эътибор қаратилди. Кейин маълумотлар ёш гуруҳларига кўра ажратилди, 50 ёшдан катталарга устунлик берилди».\nЗиёратчилар 17-18 июлдан кела бошлайди.\nСаудия Арабистони ҳаж Умра зиёратчилар\n545 21:05 20.01.2022\n420 14:40 17.01.2022\n1078 12:55 17.01.2022\n1889 17:58 15.01.2022\n1027 08:00 05.01.2022\n806 11:29 04.01.2022


Купид 36 – medu.uz – Дорилар ҳақида маълумотлар ўзбек тилида\nHome Йўриқномалар Купид 36\nПрепаратнинг савдо номи: Купид 36\nёрдамчи моддалар: лактоза моногидрати, микрокристалл целлюлоза кукуни, гидроксипропилцеллюлоза, натрий лаурилсульфати, натрий кроскармеллоза, магний стеарати, опадрай II 32K520009 сариқ, тозаланган сув.\nТаърифи: бодомсимон шаклли, бир томонида «20» гравировкаси ва бошқа томони силлиқ бўлган, сариқ рангли плёнка қобиқ билан қопланган таблеткалар.\nФармакотерапевтик гуруҳи: потенцияни мувофиқлаштириш учун қўлланадиган восита.\nАТХ коди: G04BE08.\nПрепарат 36 соат давомида таъсир қилади. Самараси препарат қабул қилинганидан сўнг, жинсий қўзғалиш бўлганида 16 минут ўтган заҳоти намоён бўлади. Тадалафил соғлом шахсларда плацебога нисбатан, систолик ҳамда диастолик босимини ётган (ўртача максимал пасайиши мувофиқ 1,6/0,8 мм сим. уст. ни ташкил қилади) ва турган ҳолатда (ўртача максимал пасайиши мувофиқ 0,2/4,6 мм сим. уст. ни ташкил қилади) ишончли даражада ўзгартирмайди. Юрак қисқаришлари сонини (ЮҚС) ишончли даражада ўзгартирмайди.\nТадалафилнинг бир марталик дозасини кўриш фаолиятига таъсирини баҳолаш юзасидан ўтказилган тадқиқотда, кўриш ўткирлиги, кўз ички босими ёки қорачиқнинг ўлчамига бирон-бир таъсири кузатилмаган.\nПлацебо-назоратли текширишларда препаратни суткалик дозада 6 ой давомида қабул қилган эркаклар спермасининг ҳусусиятларига клиник жиҳатдан сезиларли таъсири кузатилмаган.\nИчга қабул қилингандан сўнг тадалафил тез сўрилади. Максимал концентрацияга (Сmax) ўртача 2 соатдан кейин эришади. Сўрилиш даражаси ва тезлиги овқат қабул қилишга боғлиқ эмас. 2,5 дан 20 мг гача бўлган дозалар диапозонида «концентрация-вақт» эгри чизиғи остидаги майдони (AUC) дозага пропорционал равишда ошади. Плазмадаги мувозанатли концентрациясига (Сss), препарат суткада 1 марта қабул қилинганида 5 кун давомида эришади.\nТадалафил организмнинг тўқималарида тақсимланади. Тақсимланиш ҳажми (Vd) тахминан 63 л ни ташкил қилади. Терапевтик концентрацияларда тадалафилнинг 94% плазма оқсиллари билан боғланади.\nСоғлом шахсларда ичга қабул қилинганида тадалафилнинг ўртача клиренси соатига 2,5 л ни, ўртача ярим чиқарилиш даври (Т1/2) – 17,5 соатни ташкил қилади. Нофаол метаболитлар кўринишида асосан аҳлат билан (тахминан 61%) ва камроқ даражада сийдик билан (тахминан 36%) чиқарилади.\nАйрим клиник вазиятлардаги фармакокинетикаси – енгил (креатинин клиренси (КК) минутига 51 мл дан 80 мл гача бўлган) ёки ўртача оғирликдаги ((КК) минутига 30 мл дан 50 мл гача бўлган) буйрак етишмовчилиги бўлган пациентларда AUC соғлом шахслардагига нисбатан юқори бўлади. Оғир даражадаги буйрак етишмовчилиги бўлган пациентларда (КК < 30 мл/мин) препаратни қўлланиши ўрганилмаган. Жигар фаолиятини енгил ёки ўртача даражада ифодаланган бузилишлари бўлган пациентларда тадалафилнинг фармакокинетикаси соғлом шахслардаги билан ўхшаш бўлади.\nФақат ёшга қараб препаратнинг дозасини бошқариш асосланган ҳисобланмайди. Шундай бўлса ҳам, айрим кекса ёшдаги одамларда дори воситасига нисбатан юқори сезувчанликни инобатга олиш керак.\nҚандли диабет билан хасталанган беморларда дозасини мувофиқлаштириш асосланган ҳисобланмайди.\nИчга буюрилади. Эркакларга препаратни 20 мг дозада тахмин қилинган жинсий фаолликдан олдин, овқатланишдан қатъий назар қабул қилиш тавсия этилади. Пациентлар препаратни қабул қилгандан кейин 36 соат давомида жинсий алоқани амалга оширишга уриниб кўришлари мумкин. Тавсия қилинадиган максимал қабул қилишлар сони суткада 1 мартани ташкил килади.\nКекса эркаклар ва буйрак (КК >30 мл/мин) ҳамда жигар фаолиятини бузилишлари бўлган пациентлар учун дозани танлаш талаб қилинмайди.\nболалар ва 18 ёшгача бўлган ўсмирларда қўллаш мумкин эмас;\nюрак касалликлари билан хасталанган, жинсий фаоллик мумкин бўлмаган эркаклар;\nартериал бўлмаган олдинги ишемик оптик нейропатия (АБОИОН) оқибатида бир кўзнинг кўриш фаолияти йўқолган пациентларга, ушбу ҳуруж илгари ФДЭ-5 ингибиторига таъсир қилиши билан боғлиқ бўлган ёки бўлмаганлигидан қатъий назар;\nФДЭ-5 ингибиторлари, шу жумладан тадалафилни риоцигуат каби гуанилатциклаза стимуляторлари билан бирга қўллаш мумкин эмас, чунки бу ҳолат симптоматик гипотензияга олиб келиши мумкин.\nТадалафилни антигипертензив препаратлар, шу жумладан кальций каналларининг блокаторлари (амлодипин), ангиотензинга айлантирувчи фермент (ААФ) ингибиторлари (эналаприл), бета-адреноблокаторлар (метопролол), альфа-адреноблокаторлар, тиазид диуретиклар (бендофлюазид), ангиотензин II рецепторларининг блокаторлари билан клиник аҳамиятли ўзаро таъсир кўрсатмайди. Препаратни антигипертензив препаратлар билан бирга ёки уларсиз қабул қилган пациентларда ножўя кўринишлари бўйича фарқлар аниқланмаган. Препарат бир марта қабул қилинганида этанолнинг қондаги концентрациясига, этанолни когнитив фаолиятга таъсири ва артериал босимга (АБ) таъсири аниқланмаган. Бундан ташқари, тадалафил этанол билан бирга қабул қилинганидан сўнг 3 соатдан кейин унинг қондаги концентрациясини ўзгариши кузатилмаган. Тадалафил теофиллиннинг фармакокинетикаси ва фармакодинамикасига клиник жиҳатдан сезиларли таъсир кўрсатмайди.\nКлиника олди тадқиқотлари, ФДЭ-5 ингибиторлари ва риоцигулат бирга қўлланганида қўшимча гипотензив таъсир қилишини кўрсатди. Клиник тадқиқотларда риоцигулат ФДЭ-5 ингибиторларининг гипотензив таъсирини ошириш учун буюрилган.\nЎртача даражадаги буйрак етишмовчилиги (КК минутига 31 мл дан 50 мл гача) бўлган пациентларни препарат билан даволаш фонида енгил даражадаги буйрак етишмовчилиги (КК минутига 51 мл дан 80 мл гача) бўлган пациентлар ёки соғлом кўнгиллиларга нисбатан белда оғриқ кўпроқ аниқланган. КК < 50 мл/мин бўлган пациентларга препарат эҳтиёткорлик билан буюрилади.\nЖинсий фаоллик юрак-қон томир касалликлари бўлган пациентлар учун потенциал хавфга эга. Шунинг учун эректил дисфункцияни, шу жумладан препаратни қўллаш билан даволашни юракнинг, жинсий фаоллик тавсия қилинмайдиган, касалликлари бўлган эркакларда ўтказиш мумкин эмас.\nПрепаратни приапизмга мойиллиги бўлган пациентларда (масалан, ўроқ-ҳужайрали анемияда, кўп сонли миелома ёки лейкемияда) ёки жинсий олатнинг анатомик деформацияси (масалан, ангуляцияда, каверноз фиброзда ёки Пейрон касаллигида) эҳтиёткорлик билан қўллаш лозим. Пациентда 4 соат ва ундан кўп давом этган эрекция ҳолатлари кузатилаганида дарҳол шифокорга мурожат қилиши керак. Приапизмни ўз вақтида даволамаслик жинсий олат тўқимасини шикастланишига олиб келади, бунинг натижасида потенцияни узоқ муддатли йўқолиши юз бериши мумкин.\nБир ёки ҳар иккала кўзда кўриш фаолияти тўсатдан йўқолганида, шифокорлар барча ФДЭ-5 ингибиторлари, шу жумладан тадалафилни қабул қилишни тўхтатиш ва шифокорга мурожаат қилиш кераклигини беморларга маслаҳат бериш керак.\nЭшитиш фаолияти тўсатдан пасайганида ёки йўқолганида, шифокорлар ФДЭ-5 ингибиторлари, шу жумладан тадалафилни қабул қилишни тўхтатиш ва зудлик билан шифокорга мурожаат қилиш кераклигини беморларга маслаҳат бериш керак.\nШифокорлар тадалафил альфа-блокаторлар ва антигипертензив препаратларнинг ҳусусиятини кучайтириши ва артериал босимни пасайтириши мумкинлигини пациентлар билан муҳокама қилишлари керак.\nШифокорлар, алкоголнинг (масалан, 5 бирлик ёки юқори) аҳамиятли миқдорини тадалафил билан бирга қабул қилиш ортостатик белгилар ва симптомларни ошириши, шу билан бирга юрак қисқаришлари сонини ошириши, турган ҳолатда артериал босимни пасайтириши, бош айланиши ва бош оғриғини чақириши мумкинлиги ҳақида маълумот беришлари керак.\nПлёнка қобиқ билан қопланган таблетка, 20 мг. 1 таблеткадан блистерда. 1 блистердан қўллаш бўйича йўриқномаси билан бирга картон қутига жойланган.\nЁруғликдан ҳимояланган жойда, 25ºС дан юқори бўлмаган ҳароратда саклансин.\nОлдингисиКукурузы столбики с рыльцами28.05.2018


Покистон Қирғизистондаги тиббиёт университетларини қора рўйхатга киритди - 0\nПокистон Қирғизистондаги тиббиёт университетларини қора рўйхатга киритди\nOktabr 29, 2020 Oktabr 29, 2020\nПокистон Қирғизистондаги барча тиббиёт университетларини қора рўйхатга олди. Бу ҳақда Қирғизистон Республикаси Таълим ва фан вазирлиги хабар бермоқда.29-октябрь куни вазир Алмазбек Бейшеналиев ушбу даргоҳларнинг ректорлари билан учрашди.\nТиббиёт даргоҳларининг қора рўйхатига кириши Қирғизистонда ўқиган покистонликларнинг дипломлари ўз мамлакатларида тан олинмаслиги билан изоҳланади. Шунингдек, уларнинг 90% Покистон Тиббий Кенгашининг мажбурий текширувидан ўтмай қолмоқда.\nВазирлик ушбу ҳолатни Қирғизистоннинг ва чет эл фуқароларини ўқитиш сифати пастлиги билан изоҳламоқда. Шунингдек, тиббиёт соҳасида хорижий талабаларни тайёрлаш сифатига университетлар қизиқиш билдираётганига қарамай, уларнинг аксарияти халқаро аккредитациядан ўтмаган.\nУшбу ҳолат инвестиция муҳитига, шу жумладан таълим экспортига салбий таъсир кўрсатаётганлиги сабабли, Вазирлик университетлар, хусусан тиббиёт даргоҳлари фаолияти устидан лицензиявий назоратни янада кучайтиради. Шу билан бирга, вазирлик умумий кўрсаткичларни яхшилаш учун покистонлик талабалар учун қабул қилиш талабларини кучайтиришга чақирди.\nШунингдек, Покистон, Ҳиндистон ва бошқа мамлакатлар талабалари муаммоларини ҳал қилиш; таълим даражасини кўтариш учун барча чораларни кўриш; Халқаро аккредитация учун вазифалар белгилаб қўйилди.\nВазифалар бажарилмаган тақдирда, университет лицензияси қонун ҳужжатларига мувофиқ қайта кўриб чиқилади.\nҚирғизистон ҳайвонларнинг 800 тонна ичак-қоринларини чет элга сотди\nМарказий Осиёда қайси давлатнинг аҳолиси энг қашшоқ яшаётгани айтилди


Латвиялик дизайнер карантин вақтида кўрпача ва ёстиқлардан либослар коллекциясини яратди (фото) - Daryo\n21:58, 03.12.2020 16791\nЛатвиялик дизайнер Санта Купча пандемия пайтида ўзини изоляция қилиш ва дўстлари билан видео чат орқали мулоқот қилиш учун мўлжалланган қобиқсимон кийимлар тўпламини яратди, деб ёзади Esquire.\nКўрпача ва ёстиқларни эслатувчи қавилма либос ва шляпаларнинг ичи юмшоқ бўлиб, атлас матосидан тикилган. Бундай либосда инсон ётиши, ўтириши ёки ўзини худди каравотдагидек ҳис қилиши мумкин.\nЛибослар нафақат қулай, балки кўркам кўринишга эга. «Изоляция жараёнида ҳар куни одатийдек туюлади, аммо бунга бошқа томондан ёндашиш мумкин. Бунинг учун шунчаки ҳар ким ўзини уйнинг маликаси ёки қироличасидек ҳис қилиши керак», − дейди дизайнер.\nСанта Купчанинг айтишича, дўстлари билан доимий суҳбат ёки Zoom’да ишлаши унда гўёки йиғилишда ўтиргандек тасаввурни уйғотган, ваҳоланки, уйида бўлса ҳам. Шунинг учун ҳам у либослари ёрдамида ушбу ҳис-туйғуларни енгишни хоҳлаган.\nУ коллекция учун барча матони карантинни ўтказган уйидан топди. Айримлари аввалги ишидан ортган қолдиқлар бўлса, уларни тўлдириш учун кўрпачалардан ҳам фойдаланган. У матодаги нақшларни оддий принтерда босиб чиқарган.\n«Жуда узоқ вақт ҳаракатсиз қолишим қийин. Шунинг учун ҳам ташқарига чиқиш ва мулоқот қилишга тайёрлик ҳисини уйғотадиган кийимлар яратмоқчи бўлдим», − дея қўшимча қилади дизайнер.\nИталияда 7 миллион долларлик аёллар сумкаси ишлаб чиқарилди\nBottega Veneta бренди Янги йилга бағишланган туфли моделини тақдим қилди\nBalenciaga бренди бармоқлари ажратиб кўрсатилган оёқ кийим ишлаб чиқаради\n08:10 Бугун 694\n07:55 Бугун 1876\n07:40 Бугун 2784\n07:24 Бугун 8270\n22:42, 24.01.2021 129667\n19:33, 24.01.2021 70575


Бундан юз йиллар муқаддам маърифатпарвар олим Абдулла Авлоний «Ўзбек халқини тўй балосидан қутқаринг» деб ёзган экан. Мен у пайтдаги тўйларни кўрмаганман. Шунинг учун ҳам Авлоний нега бундай дегани борасида бирон бир жўяли гапни айтишим қийин. Аммо аниқ айта оламанки, унинг бу хитоби бугунги кундаги тўйларимизга жуда ҳам мос тушади.\nГўё адиб ўзбек халқи юз йилдан сўнг шундай тўй қилиб, муаммоларга дуч келишини олдиндан билгандай туюлади менга.- Энди бизнинг мақоламизни ўқиётган ҳар бир сайт фойдаланувчи хаёлини бир жойга қўйиб ўйлаб кўришини илтимос қилардик, «тўй» қандай қилиб «бало» бўлиши мумкин? Ахир тўй хурсандчилик, шодонлик белгиси эмасми?\nБундай олиб қараганда ҳақиқатдан ҳам тўй шодонлик белгиси бўлиши лозим. Аммо четдан қараганда шундай туюлади. Чунки ҳозирги тўйларимизни замирига назар ташлайдиган бўлсак, у ташвиш, дабдабабозлик, риё, хўжакўрсинга айланиб қолганига амин бўламиз. Чунки тўйларимизни кераксиз харажатларга шу қадар тўлдириб ташладик-ки, натижада у биз учун ташвишга айланди. Йўқ, ундай эмас, дея эътироз этмоқчимисиз? Унда келинг, бир тўйларимизни таҳлил қилиб кўрайлик.\nДастлаб тўйни ўтказиб олгач, ҳар қандай одам айтадиган машҳур бир иборани эшитинг. У барча маросимлар тугагач: «Елкамдан тоғ агдарилди», дейди. Агар тўй хурсандчилик бўлса, нега энди унинг елкасини тоғдай эзиши керак. Нега у хурсанд бўлиб қувнаш ўрнига ташвиш қилмоқда. Унинг елкасини қандай юк эзмоқда? Бу — ортиқча даҳмазалар юки. Агар у ўзига тўқ одам бўлса, шу тоғнинг ағдарилиши билан қутилади. Мабодо кунини зўрға кўраётган, маош кутиб яшайдиган одам бўлса, ундан ҳам каттароқ тоғнинг остида қолиб кетади. Чунки бугунги кундаги одамлар ихтиро қилган даҳмазали тўйлар унча-мунчасининг белини синдиради. Биз ҳаётимизни фаровонлаштирадиган фан-техникада ҳеч қандай ихтиро қилмадик, аммо тўйларимизда ўзимизга оғирлик келтирувчи харажатларни ихтиро қилиб ташладик. Бунга шу қадар зўр бердик-ки, энди бу даҳмазаларни амалга ошириш учун одамлар ўзини ўтга, чўққа урадиган бўлиб қолди. Албатта, бунинг учун кимдир ҳалол топади, кимдир ҳаром. Баъзида касбига хиёнат қилади, кимнидир алдайди, кимнингдир ҳақини еб кетади. Унинг бу иши билан адолат мезони ҳам бузилади, жамиятда иллатлар кўпаяди. Эътибор беринг — буларнинг барчаси биз хурсандчилик ёки ташвиш эканини аниқ англаб етмаган тўй номли маросимга пул йиғиш учун қилинмоқда.\nБозорлардаги аёлларни кўрганмисиз? Нега улар аёллик латофатини йўқотиб, бозорларда пул топаман, дея не куйларга тушишмоқда? Ким биландир урушишади, айримлари тарозидан алдайди, қатиқни қаймоқ, қиёмни асал, дея алдаб сотишади. Уларнинг ҳаммаси фақат тирикчилик ёки қорин тўйдириш учун шундай қилмоқда деб ўйлайсизми? Айримлари ҳақиқатдан қийналгандир. Аммо кўпчилигининг ташвиши —ўғил уйлантириш ёки қиз чиқариш. Қисқа қилиб айтганда, бу одамларнинг асосий ўй-фикри қандай-қилиб бўлмасин пул топса-ю, тўй қилса. Ҳаётнинг бошқа жиҳатларини, яъни илм олиш, сиҳатгоҳларда дам олиш, чет эл саёҳатларига боришни ҳаёлларининг кўчасига ҳам келтиришмайди. Мабодо адашиб шундай фикр мияларига келиб қолса ҳам уни дарров қувиб чиқаришади. Чунки улар пул топишлари керак. Гўё фақат тўй қилиш учунгина яшаётгандек туюлишади. Умр ҳам ана шу ташвиш билан ўтиб кетади. Кўряпсизми тўй бизлар учун ташвиш бўлиб чиқяптими? Баъзида бу ҳаракатларни фарзанд ташвиши ёки орзу-ҳавас деб қўйишади. Бу ғирт сафсата, бўлмагур гап. Нега дейсизми? Биринчидан, инсон ўзига енгиллик келтирадиган нарсаларни орзу-ҳавас қилиши керак. Иккинчидан, фарзанд ташвишини қилган одам болалигидан уларнинг ўқишига эътибор беради, дарсга кирган-кирмагани, ҳулқ-одоби билан қизиқади. Ҳамма нарсани ташлаб қўйиб, тўйга пул йиғиш билан овора бўлган одамни фарзанд ташвишини қиляпти, деб ким ҳам айта олади? Энг аячлиси — шунча машаққатлар эвазига қилинган тўйдан сўнг кўп ўтмай ёш оилаларнинг ажралиши учра-ётгани ҳеч кимга сир эмас. Нега шундай бўлмоқда? Чунки биз тўй ўтказиш учун пул йиғишни ўйлаймиз, аммо фарзандларимизга оила одоби, эр-хотин ҳурмати, рўзғор тебратиш сирларини ўргатишни унутамиз. Гўё тўйни ўтказиб берсак, ҳаммасидан қутулгандек ҳис қиламиз ўзимизни. Тўйдан сўнг энди енгил нафас оламан, деган ота-она учун яна кутилмаган ташвиш бошланади. Бу ташвишларни аслида кутилмаган эмас, балки кутилган дейиш тўғрироқ бўлади. Чунки пул топишни биринчи ўринга қўйиб, тарбияни унутганлар учун бундай ташвишнинг бўлиши табиий эди. Куёв бирон жойда ишлаб рўзғор тебрата олмайди, келин озга қаноат қилмайди, куёв ароқхўр, келин овқат пиширишни билмайди. Ҳамма камчиликлар бирин-кетин келиб чиқаверади. Ота-она эса «Қайси гуноҳим учун бундай савдоларга йўлиқдим?» дея нолишга тушади. Аслида буларнинг барчаси оддий хатолар, холос. Ўша одамлар дунё зийнатларига маҳлиё бўлиб, хўжакўрсинга тўй қилиш, бунинг учун умрни заҳматда ўтказиш ташвишида бўлмай, балки иймону эътиқодни ўйлаганларда, бундай савдолар бошларига тушмаслиги мумкин эди.\nБиз нега хўжакўрсинга тўй қилиш деган жумлани ишлатдик? Сабаб — кўпчилик ҳолатда бундай тўйлар ўзини кўрсатиш, одамлар гапирмаслиги, «тўй номига ўтибди» деган гапни эшитмаслик учун қилинади. Кераксиз харажатлар учун катта пуллар сарфланади. Буни қурби етган эплаб қилади. Қурби етмаган эса, одамлар гапирмаслиги учун чирана бошлайди. Бундай вазиятда аёллар жиловни қўлга олиб, эрнинг қулоқларни қиздиради. «Дадаси элнинг олдида нима деган одам бўламиз? Уни қилмасак бўлмайди, буни қилмасак бўлмайди». Эр бечора ҳам ноилож «хўп» дейди. Чун-ки бугунги кунда аёллар оилаладаги бундай ишларни бошқарадиган бўлиб қолишган. Жилов уларнинг қўлида. Камдан-кам одам «Ҳаммаси оддий бўлади, гап тамом вассалом», дея олади.\nКўряпсизми, кимларнингдир гап-сўзидан, ғийбатидан қўрқиб, тўй қилувчи ўзини машаққатга ташламоқда! Бу хўжакўрсин бўлмасдан нима бўлсин?!\nТўйни оддий ўтказиш мумкинми? Мумкин. Аммо биз одамлар кўзи учун иш қилишга ўрганиб қолганмиз. Имкониятимиз етмаса ҳам, инсофу диёнатга тўғри келмаса ҳам, қонунлар бузилса ҳам, ўзи-мизни қийнаб тўй қиламиз. Фақат одамлар гапирмаса бўлди. Қолгани бир пул. Энг муҳими одамлар кўрса, мақтаса, шунга хурсанд бўламиз. Эртасига нима бўлиши билан ишимиз йўқ. Ахир емай-ичмай, соғлигини йўқотиб, йиллар давомида йиққанини бир кунда совуриб юбориш бемаънилик бўлмай яна нима бўлсин?! Ҳеч бўлмаганда, савоб бўлганда ҳам майли эди, афсус шу савоб ҳам йўқда бу ишлардан. Бунақада қачон ривожланамиз, қачон топганимизни тўйга эмас, фарзандларимиз камолоти, соғлиги, ўқиши учун сарфлаймиз?\nБундай тушунчалар мамлакатимизда етук мутахассисларнинг кўпайишига ҳам салбий таъсир кўрсатмокда. Чунки кўпчилик билим савиясини ошириш, ўз устида ишлаш ўрнига тўйга пул топишга ўралашиб қолмоқда. Улар китоб ўқимаса, малакасини ошириш учун изланишни ҳаёлларининг кўчасига ҳам келтиришмаса, аҳвол шу тарзда давом этаверса, қачон юксак малакали мутахассислар кўпаяди? Натижада яна «хорижда зўр мутахассис бор» деб, уларнинг ёрдамига кўз тикамизми?\nЁдингизда бўлса 1998 йилда Президентимизнинг тўйлар ва бошқа маросимларни ортиқча сарф-харажатларсиз ўтказиш тўғрисидаги фармони эълон қилинган эди. Ўша пайтда бир неча ой бунга маълум маънода амал қилинди. Бироз вақт ўтгач эса, бу фармонни унутиб, ҳамма яна ўз билганича иш тутадиган бўлиб қолди. Ахир фармон бир неча ой амал қилиб, сўнг унутиш учун чиқарилмайди-ку! Унга ҳамма вақт амал қилиниши керак. Маҳалла раислари бу ишларга эътибор беришлари лозим, деб ўйлаймиз. Ушбу мақоламизда тўйларимиз келтириб чиқараётган айрим ачинарли ҳолатларнигина айтиб ўтдик, холос. Барча жиҳатларини айтишга, афсус, ҳозир имкониятимиз етмайди. Балки вақти келиб, бу мавзуга яна қайтармиз. Агар мақоламизни ўқиган одам ёки мутасаддилар: «ҳа энди журналист ёзибди-да», дея эътиборсиз бўлмай, камчиликларнинг олдини олишса ва жавоб беришса, бошимиз осмонга етар эди. Чунки бизларнинг вазифамиз камчиликларни вақтида кўрсатиб ўтишдир. Биз ҳикоя қилган иллатлар эса халқимизни оёғидан пастга тортиб, тараққиётдан тўсиб турибди. Хотима сифатида Авлонийнинг сўзини такрорлаймиз «Ўзбек халқини тўй балосидан қутқаринг!»\n+1 #3 Husniddin Hayitbayev 23.02.2016 02:17\nDuo qilib turinglar! Uylansam shu kabilarga to'liq amal qilishni o'z oldimga astoydil niyat qilganman. Barchamizni bilganlarimizga amal qilguvchilardan qilsin! Ezgu ishlarimizni amalga oshirishda Allohning O'zi yordamchi bo'lsin.\nAxir, "Haqiqat hammani ko'nglida bor, faqat uni tashqariga chiqarish lozim",-deyishadiku!\nSavob ishga xissa qo'shganlarga ham beshak,savobdan nasiba bo'ladi, inshaalloh!\nKaminani kaftlaring ichidagi duolaringda lutfan eslab qo'yishlaringni so'rab qolaman,\nHurmat bilan Husniddin\n+1 #2 akbar 18.05.2014 23:45\nShu va shunga o'xshash maqolalar gazeta va jurnallarda ham chop etiladi. Lekin bu yozilgan narsalarga amal qiluvchilar kam. Jurnalist jon kuydirib yozgan bu muammoli masalani o'qib, ba'zi odamlar tanqid qiladilar va yana ba'zilari esa hayrixohlik bildirishadi. Lekin amalda isbotlashga kelganda esa "orzu- havas"lari bunga yo'l qo'ymaydi.\nMuhimi maqolada yozilganini shunchaki o'qib qo'yish emas, balki unga amal qilishni asta sekinlik bilan boshlasak maqsadga muvofiq bo'ladi.\nAlloh har birimizga mustahkam iymon va tavfiq bersin.\n+2 #1 Abdurauf 08.04.2014 10:53\nAssalomu aleykum juda ham dolzarb mavzu\nShu va shunga o'xshash insonlarga zarur maqolalarni gazetalarda ko'rmaymiz!!!\nҲозир сайтимизда 359 та меҳмон бор, сайт аъзолари эса йўқ


Ўзбекистон Президенти Туркманбошига етиб борди\nПрезидент Шавкат Мирзиёев Туркманистон Президенти Гурбангули Бердимуҳамедовнинг таклифига биноан бугун Туркманбоши шаҳрига ташриф буюрди, деб хабар бермоқда «Дунё» АА мухбири.\nДавлатимиз раҳбари матбуот хизмати маълумотига кўра, Ўзбекистон Президентини Туркманистон Вазирлар Маҳкамаси Раиси ўринбосари Эсенмурат Оразгелдиев ва бошқа расмий шахслар кутиб олди.\nАввал хабар берилганидек, эртага, 6 август куни Ўзбекистон Президенти «Аваза» миллий сайёҳлик зонасида бўлиб ўтадиган Марказий Осиё давлатлари раҳбарларининг навбатдаги Маслаҳат учрашувида иштирок этади.\nПрезидентимиз Шавкат Мирзиёев 2017 йилда Бирлашган Миллатлар Ташкилоти Бош ассамблеясининг 72-сессиясида Марказий Осиё давлатлари раҳбарларининг мунтазам учрашувларини ўтказиш ташаббусини илгари сурган эди. У барча қўшни мамлакатлар томонидан қўллаб-қувватланиб, биринчи саммит 2018 йил март ойида Қозоғистон пойтахти Нур-Султон шаҳрида ўтказилган эди. Иккинчиси эса 2019 йил ноябрда Тошкент шаҳрида ташкил этилди.\nСаммит доирасида Марказий Осиё етакчи аёллари мулоқоти ва Иқтисодий форум, миллий маҳсулотлар кўргазмаси, миллий таомлар фестивали ҳамда санъат усталари концерти ҳам ўтказилади.


Шотландия 2016 йилда Буюк Британия таркибидан ажралиб чиқиши мумкинлигини эълон қилди | Xushnudbek.uz\n24.11.2013\tin Сиёсат, Хориж Фикр билдиринг\nШотландияда 2014 йил 18 сентябрь куни умумхалқ референдуми ўтказилади. Ушбу референдумда шотландлар “Сиз Шотландия мустақил давлат бўлиши керак деб ҳисоблайсизми?” деган саволга жавоб берадилар. Агар кўпчилик бу қарорни тасдиқласа, унда Шотландия 2016 йил 24 мартдан бошлаб мустақил жавлат сифатида Буюк Британия таркибидан ажралиб чиқиши мумкин. Бу ҳақида Риа Новости ахборот агентлиги хабар бермоқда.\nТаъкидлаш жоизки, референдум куни аввалроқ маълум бўлганди, лекин агар референдумда шотландлар мустақилликни қўллаб қувватласа, унда Шотландиянинг Буюк Британия таркибидан ажралиб чиқадиган куни илк марта эълон қилинди. Бу тўғрида Шотландия биринчи вазири ўринбосари Никол Стерджен маълум қилган.\n“Мустақилликни қўлга киритиш катта ҳажмли ва ҳар томонлама ўйланган лойиҳа ҳисобланади. Умуман олганда мустақил давлат бўлишни нафақат Шотландия, балки исталган давлат хоҳлаган бўларди”, – дея таъкидлади Стерджен. Унинг қўшимча қилишича, босқичма-босқич мустақилликка эриши йўлида алоҳида дастур ишлаб чиқилган бўлиб, у “Оқ китоб” деб номланади. Ушбу дастур билан референдумда овоз бериш ҳуқуқи бор барча фуқаро яқиндан танишиб чиқиши мумкин.\nАввалроқ Буюк Британия Бош вазири Дэвид Кэмерон Шотландия биринчи вазири Алекс Салмонд билан мустақиллик масаласида дебат уюштиришдан бош тортган эди.\nШотландия 1707 йилдан буён Буюк Британия таркибида бўлиб, фақат 1997 йилга келибгина чекланган автоном ҳуқуқларга эга бўлишга эришганди. 1999 йилдан бошлаб Шотландия ўз парламентига ва ижро ҳокимиятига эга бўлди. Аммо энг муҳим масасаларда эркинликлари чекланган бўлиб, асосан, таълим, маданият, соғлиқни сақлаш, транспорт масалаларидагина мустақил иш юрита олади холос. Шунингдек, Шотландия ўзининг суд тизимига ҳам эга.\nБуюк Британия хориж Шотландия\t2013-11-24


Фахрийлар куйлаганда — Марғилон ҳақиқати\nМарғилон азалдан ўзининг мумтоз шоирлари, адиблари, айниқса элнинг қалбидан жой олган санъаткорлари, қўшиқчилари билан бутун Мовароуннахрга донг таратган. Ўзбек санъатининг дарғалари Тамарахоним, Маъмуржон Узоқов, Жўрахон Султонов, Юсуфжон қизиқ Шакаржонов, Юлдуз Усмоноваларнинг номи тилга олиниши билан маданиятимизнинг бутун бир тарихи кўз олдимизда намоён бўлади. Шаҳримизда улар билан ёнма-ён туриб ҳамнафаслик қилган, ижодларини муносиб давом эттирган устазода санъаткорлар ҳам анчагина.\n“Нуроний” жамғармаси шаҳар бўлимининг раҳбари, шаҳар Кенгаши раиси Турғунбой ҳожи Нишоновнинг ташаббуси билан ҳозир ҳам шаҳарда умр гузаронлик қилаётган, ўзини санъатдан айро билмаётган фахрий қўшиқчилар, мусиқашунослар, сўз усталарининг боши бир жойга жамланиб, жамғарма қошида “Шукрона” деб номланган фахрийлар дастаси ташкил этилди.\nКуни кеча шаҳар Маданият уйида халқ дастасининг дастлабки концерт дастури – тақдимот тадбири бўлиб ўтди. Ансамбл қатнашчиларининг ёши 50-60-75 ёшни ташкил этади. Уларнинг аксарий қисми ярим асрдан зиёд саҳна нони яшаб, ижод қилишган. Шунинг учун ҳам тақдимот маросимида қатнашганлар уларнинг ҳар бир чиқишларини давомли қарсаклар билан қарши олишди. Саҳнада халқимизнинг мумтоз қўшиқлари, лапарлари, аскиялари янгради. Сўз ўйинлари тадбирга ўзгача жўшқинлик бахш этди. Фахрийлар дастасининг концерт дастурини мукаммал бўлишида унинг бадиий раҳбари Муроджон Султонов ҳамда ансамбл раҳбари Ғуломжон Мадумаровларнинг хизматлари катта бўлганлиги алоҳида таъкидланди.\nФахрий ижодкорларни тақдимот маросими билан “Нуроний” жамғармаси вилоят бўлими раҳбари, вилоят Кенгаши депутати Топиволди ҳожи Холдоров, меҳнат фахрийси Муҳаммадали Маҳмудов, “Нуроний” жамғармаси шаҳар бўлими раҳбари Турғунбой ҳожи Нишонов ва бошқалар самимий муборакбод этишди.